Mega pobedila Budućnost rezultatom 87:81\nMega šokirala Podgoričane u Beogradu\nKošarkaši Mege napravili su veliko iznenađenje i savladali Budućnost rezultatom 87:81. Time je srpski tim zaustavio niz Podgoričane koji su najveća opasnost... 07.11.2021, Sputnik Srbija\nU sedmom kolu ABA lige ekipa Mege savladala je Budućnost u Beogradu iako su Podgoričani stigli u srpsku prestonicu kao veliki favoriti.Ofanzivnom igrom ekipa Vladimira Jovanovića ušla je u utakmicu, a košarkaši Budućnosti nisu nalazili rešenja da ih zaustave.U toku prve četvrtine sve je funkcionisalo u igri Mege, ali iskusna Budućnost uspela je da smanji na četiri poena razlike.Košarkaši Mege odlično su postavili i defanzivnu igru pa su tako do poluvremena uspeli da naprave veću razliku.Razigrao se tim Aleksandra Džikića u trećoj četvrtini i uspeo da spreči nekoliko napada srpskog tima, međutim za ofanzivni skok Budućnost nije imala rešenje.Vladimir Micov, igrač Budućnosti, vratio je svoju ekipu u igru pred kraj susreta, a Jovanović je reagovao tajm-autom.Skoncentrisano se Mega vratila na teren i nanizala poene koji su je na kraju dovele do velikog iznenađenja i pobede.Mega je trijumfom pomogla Partizanu i Crvenoj zvezdi koji su sa timom iz Podgorice glavni konkurenti za prvo mesto ABA lige, jer sada Budučnost ima skor od pet pobeda i dva poraza.Najefikasniji u timu Mege bio je Karlo Matković sa 26 poena i 12 skokova, dok je kod Budućnosti dominantan bio Džastin Kobs sa 19 poena.\nsport, aba liga, kk budućnost, kk mega\nKošarkaši Mege napravili su veliko iznenađenje i savladali Budućnost rezultatom 87:81. Time je srpski tim zaustavio niz Podgoričane koji su najveća opasnost Partizanu i Crvenoj zvezdi u konkurenciji za prvo mesto regionalne lige.\nU sedmom kolu ABA lige ekipa Mege savladala je Budućnost u Beogradu iako su Podgoričani stigli u srpsku prestonicu kao veliki favoriti.\nOfanzivnom igrom ekipa Vladimira Jovanovića ušla je u utakmicu, a košarkaši Budućnosti nisu nalazili rešenja da ih zaustave.\nU toku prve četvrtine sve je funkcionisalo u igri Mege, ali iskusna Budućnost uspela je da smanji na četiri poena razlike.\nKošarkaši Mege odlično su postavili i defanzivnu igru pa su tako do poluvremena uspeli da naprave veću razliku.\nRazigrao se tim Aleksandra Džikića u trećoj četvrtini i uspeo da spreči nekoliko napada srpskog tima, međutim za ofanzivni skok Budućnost nije imala rešenje.\nVladimir Micov, igrač Budućnosti, vratio je svoju ekipu u igru pred kraj susreta, a Jovanović je reagovao tajm-autom.\nSkoncentrisano se Mega vratila na teren i nanizala poene koji su je na kraju dovele do velikog iznenađenja i pobede.\nMega je trijumfom pomogla Partizanu i Crvenoj zvezdi koji su sa timom iz Podgorice glavni konkurenti za prvo mesto ABA lige, jer sada Budučnost ima skor od pet pobeda i dva poraza.\nNajefikasniji u timu Mege bio je Karlo Matković sa 26 poena i 12 skokova, dok je kod Budućnosti dominantan bio Džastin Kobs sa 19 poena.


victor ruiz Archives | Blender\nMajstori plesne elektronike uživo u Barutani\nHernan Cattaneo i Nick Warren vraćaju se u Barutanu\nОзнака: victor ruiz\nMatador, Stephan Bodzin, Victor Ruiz i Patrice Baumel nastupaju na četvorodnevnom novogodišnjem festivalu u Beogradu\n27. децембра 2018. 8. јануара 2019.\nLjubitelji elektronske muzike će u okviru šestog izdanja Central Dance Event novogodišnjeg festivala imati prilike da uživaju u nastupima svetskih zvezda klupske scene, kao i najboljih i najtraženijih domaćih izvođača, visoko kvalitetnoj audio-vizuelnoj produkciji, vrhunskoj zabavi i nezaboravnom provodu.\nCentralni deo festivala će se održati u periodu od 29. decembra do 1. januara u velikom Hangaru u Luci Beograd (Žorža Klemansoa 39), dok je poslednji događaj Central Dance Event-a zakazan za nedelju 13. januar.\nPrve večeri posetioce očekuje progressive avantura, kada će imati prilike da uživaju u nastupu sofisticiranog maga elektronske muzike Patrice-a Bäumel-a, internacionalno čuvenog producenta i di-džeja i jednog od ključnih igrača klupske scene. Bäumel ističe da voli da gostuje u Srbiji i dodaje:\n„Donosim vam sjajne hitove, dobru energiju i ono najbolje od sebe, a ostalo se dešava u momentu. Biću svoj i neću se truditi da po svaku cenu pustim neku novu stvar samo zato što se kalendar menja sa 2018. na 2019. Bitno je da se dogodi jedna velika, dobra zabava i da svi uživamo zajedno.“\nPored ovog audio-vizuelnog umetnika, za di-džej pultom će se naći i superstar iz Tel Aviva – Khen, kao i Chicola, jedan od najistaknutijih i najtraženijih umetnika u Izraelu, dok će im domaću podršku pružiti Bokee.\nU nedelju, 30. decembra, za dobru muziku biće zadužen maestro live act nastupa, nemački producent i kompozitor Stephan Bodzin, jedna od najuticajnihih figura globalne tehno scene. Pored ovog autentičnog muzičara, na bini će se naći i producent, remikser, di-džej, vlasnik izdavačke kuće i event promoter Edu Imbernon, Nicolas Masseyeff koji dolazi iz Francuske, kao i Ilija Đoković.\nU Novu godinu ljubitelje elektronske muzike uvešće Matador, jedan od najtraženijih svetskih live act izvođača. Veoma se raduje povratku u Beograd i svojim fanovima priprema specijalan doček: ć\n„Sve je ustvari do konekcije sa publikom i održavanja hajpa tokom noći. Možete očekivati mnogo dobre muzike. Vidimo se na dance floor-u. ''\nOvoj spektakularnoj zabavi pridružiće se Marko Milosavljević, jedan od najpopularnijih di-džejeva na našim prostorima, Kristijan Molnar, miljenik klupske publike, kao i gost iz Makedonije di-džej Flooder.\nGlavna zvezda reprize novogodišnje noći biće brazilski tehno superstar Victor Ruiz, jedan od najcenjenijih producenata ove muzike, koji svim gostima Central Dance Event-a poručuje:\n„Volim da osetim energiju i vajb publike na svakom gigu. Volim da sviram u Srbiji i ne mogu da zamislim bolji početak 2019. godine. Vidimo se na 1. januara!“\nTe večeri će nastupiti i harizmatična Lea Dobričić, popularna di-džej dama i pobednica prestižnog Burn Residency takmičenja, kao i Andrew Meller, jedan od naših najboljih producenata elektronske muzike, autor koji ima preko 60 izdanja u diskografiji.\nPoslednji događaj Central Dance Event-a je zakazan za 13. januar 2019. godine, kada će nastupiti atraktivna i harizmatična Marika Rossa, predstavnica ukrajinske scene i Juliet Sikora, koja je duži niz godina poznata na andergraund haus sceni.\nPojedinačne regularne i VIP karte, dvodnevne ulaznice, kao i kompleti za Central Dance Event festival nalaze se u prodaji putem mreža Eventim i Gigstix.


Obaveze i zabrane za organe vlasti u izbornim kampanjama u Mojkovcu, Petnjici i na Cetinju\nObaveze i zabrane za organe vlasti\nOdlukom Predsjednika Crne Gore od 14. septembra 2021. godine raspisani su izbori za odbornike u Skupštini opštine Mojkovac, Skupštini opštine Petnjica i Skupštini Prijestonice Cetinje, koji će biti održani 5. decembra 2021.\nZakonom o finansiranju političkih subjekata i izbornih kampanja („Sl. list Crne Gore“, br. 3/20, 38/20) propisane su obaveze, ograničenja i zabrane za organe vlasti, političke subjekte i subjekte koji pružaju usluge medijskog oglašavanja, kao i nadležnosti Agencije za sprječavanje korupcije u toku kampanje.\nOd dana raspisivanja izbora, odnosno, konkretno, od 14. septembra 2021, teku rokovi za organe vlasti, da objavljuju i dostavljaju Agenciji izvještaje sa računa koje imaju u svom posjedu, izvode iz državnog trezora i analitičke kartice o potrošnji budžetske rezerve, podatke o raspodjeli socijalnih davanja, odluke o zapošljavanju i druge dokumente, u cilju transparentnosti upotrebe javnih resursa u toku izborne kampanje.\nOrgani vlasti su dužni da sve odluke o zapošljavanju koje su donijete u skladu sa zakonima kojima se uređuju radni odnosi, prava i obaveze državnih službenika i namještenika i obligacioni odnosi, sa kompletnom pratećom dokumentacijom, dostave Agenciji u roku od tri dana od dana donošenja odluke.\nObaveza objavljivanja relevantnih podataka je propisana na sedmodnevnom nivou (dan za objavu je utorak, počevši od 21. septembra).\nObveznici su dužni da se pridržavaju zabrana i ograničenja propisanih Zakonom, a koje se, između ostalog, odnose na ograničenje zapošljavanja, ograničenja mjesečne potrošnje, zabranu korišćenja javnih prostorija pod uslovima koji nijesu jednaki za sve političke subjekte, i dr.\nObaveze, zabrane i ograničenja za organe vlasti se nalaze na linku Uputstvo za obveznike.\nZa sve dodatne informacije obveznici mogu kontaktirati Odsjek za kontrolu finansiranja političkih subjekata i izbornih kampanja, na telefon 020/407-706 i na email finansiranje@antikorupcija.me.\nUvažavajući da je transparentnost ključ integriteta i kredibiliteta izbornog procesa, Agencija za sprječavanje korupcije će kompletnu dokumentaciju koju kontroliše učiniti javno dostupnom, objavljivanjem na svojoj internet stranici. Primijenjujući najviše profesionalne standarde, Agencija će sistematskom kontrolom kampanje doprinijeti snaženju ambijenta vladavine prava i zaštiti javnog interesa.


Ivanjica - Blic Sport\nMinistarstvo omladine i sporta pruža šansu mladima u Ivanjici\nU prostorijama Ministarstva omladine i sporta, svečano je potpisan ugovor o realizaciji novog projekta „Radnom integracijom do zapošljavanja mladih na lokalu“, koji je Kancelariji za mlade opštine Ivanjica odobren na konkursu ovog ministarstva.\nDUH RIJA Samba razdrmala Ivanjičane!\nOlimpijski karneval u organizaciji Olimpijskog komiteta Srbije, predvođen atletičarkom Oliverom Jevtić , samba plesаčicаma i kаpueristima stigao je u Ivanjicu.\nISTORIJSKI PENAL Ivanjica slavi finale Kupa /VIDEO/\nDan nakon velikog uspeha i plasmana u finale Kupa Srbije Ivanjičani sabiraju utiske. Najsrećniji je Marko Docić, strelac odlučujućeg gola, kome je ovo ujedno i najlepši rodjendanski poklon.\nĆurčiću Junska nagrada povodom Dana Ivanjice\nSvečanom sednicom lokalnog parlamenta i prigodnim programom obeležen je Dan opštine Ivanjica, a tim povodom uručene su Junske nagrade u vidu plaketa, povelja i zahvalnica zaslužnim pojedincima i kolektivima. Ovogodišnji dobitnici su: preduzeće “Drvopromet“ iz Ivanjice, Gimnazija, Kancelarija za mlade, selektor fudbalske reprezentacije Radovan Ćurčić, kooreograf Gordana Spasović i atletičarka Ana Subotić.\nFudbaleri Javor Matisa dobili su bitku na terenu, plasirali se među fudbalsku elitu, ali ostaje pod znakom pitanja da li će okršaje najboljih klubova sa Ivanjičanima publika morati da gleda u nekom od susednih gradova.\nNajbolji sportista Ivanjice postaje juniorski reprezentativac u boksu\nTalentovani mladi bokeser iz Ivanjice, sedamnaestogodišnji Filip Kaplarević, član kluba „MY GYM“, dobio je poziv od Bokserskog saveza Srbije da se javi na pripreme juniorske reprezentacije.\nIvanjičanin Filip Kaplarević trostruki prvak Srbije\n"Više od igre" u Ivanjici: Ekipa Elko najbolja na turniru\nPobednici turnira u basketu ’’Više od igre’’ koji je za vikend odigran u ivanjičkom gradskom parku, u seniorskoj konkurenciji su košarkaši iz ekipe ’’ Elko’’, dok je najbolji igrač turnira Branislav Bojović iz drugoplasirane ekipe ’’Jež’’.\nMilovan Milović sportista godine u Ivanjici\nKapiten Javora fudbaler Milovan Milović proglašen je za sportistu godine u Ivanjici od strane Sportskog saveza ove opštine.\nUdovičić u Ivanjici: Da bismo sproveli reforme, moramo krenuti od nas samih\nMinistar omladine i sporta Vanja Udovičić posetio je Ivanjicu i upoznao se sa radom škole plivanja profesora Vladimira Boškovića ‘’My Gym’’ na bazenu Zavoda za rehabilitaciju. A potom je na radost najmlađih obišao školu atletike i boksa.\nUdovičić u u poseti ivanjičkoj školi plivanja\nMinistar omladine i sporta Vanja Udovičić posetiće u nedelju, 8. decembra Ivanjicu.\nJavor krajem meseca slavi 100. rođendan\nSvečana akademija povodom obeležavanja stogodišnjice fudbalskog kluba Javor iz Ivanjice biće održana 30. avgusta u hotelu “Park”, a očekuje se dolazak prijatelja, bivših članova kluba, gostiju iz FSS i predstavnika ministarstva za sport i omladinu, najavio je direktor Tomislav Savić.


Kreće novi sportski kanal - Sport - Dnevni list Danas\nPočetna » Sport » Kreće novi sportski kanal\nKreće novi sportski kanal\nKompanija „Junajted medija“ 4. decembra pokreće „Nova sport“, televizijski kanal specijalizovan za prenose najvažnijih sportskih događaja, koji će gledaocima 24 sata dnevno nuditi raznovrstan sadržaj.\nU prvoj nedelji emitovanja „Nova sport“ ekskluzivno donosi 19 direktnih prenosa vrhunskih događaja, među kojima su fudbalski mečevi Premijer lige Mančester junajted – Totenhem i gradski derbi Mančester siti – Mančester junajted.\nGledaoce u toj sedmici očekuju i uzbudljive košarkaške utakmice Evrolige, a u centru pažnje biće susret Armani – Crvena zvezda i Panatinaikos – Olimpijakos.\nLiga nacija je jedno od najmlađih fudbalskih takmičenja, a na „Nova sport“ kanalu ljubitelji fudbala moći će da bodre svoje reprezentacije ili favorite iz drugih zemalja.\nOsim fudbala, novi kanal prenosiće i košarkaške utakmice Evrolige i Evrokupa, kao i najuglednije teniske turnire iz Japana, Kine i SAD, u kojima učestvuju i regionalni teniski asovi.\nGledaoci „Novu sport“ u Srbiji mogu pratiti preko SBB mreže, Total TV-a, Beogrida, D3i i EON platformi.\nJunajted medijasportski kanal


VELJOVIĆ: POLICIJA CRNE GORE USMJERENA NA ZAŠTITU MANJINA | Hayat.ba\nDirektor Uprave policije Crne Gore Veselin Veljović izjavio je da je bezbjednosna situacija u toj državi stabilna te poziva građane da ne podliježu provokacijama, javlja Anadolu Agency (AA).\nVeljović je tokom radne posjete Bijelom Polju poručio da će sistem bezbjednosti očuvati mir i bezbjednost svih građana, a posebno osjećaj sigurnosti manjinskih naroda.\nBezbjednosna situacija u državi je stabilna, a incidenti koji su zabilježeni prethodnih dana su izolovani slučajevi. U javnosti se plasiraju brojne dezinformacije koje za cilj imaju uznemirenje javnosti, a konstatovani su i pritisci na građane zbog vjerskih ili drugih razloga”, kazao je Veljović.\nOn smatra da građani ne smiju da podliježu pritiscima i provokacijama. Pozvao je građane da takve slučajeve prijave policiji. Veljović je kazao i da operativni sastav policije djeluje jedinstveno u aktuelnom ambijentu kada je, kako tvrdi, potrebno obezbijediti mirno odvijanje okupljanja građana koji ostvaruju svoje zagarantovano demokratsko pravo na iskazivanje mišljenja i uvjerenja.\nVeljović je kazao i da policija pokazuje visok stepen tolerancije, a zakonom propisana ovlašćenja se primjenjuju samo u izuzetnim slučajevima kada je neophodno očuvati stabilnost reda i mira.\nU ovom momentu poseban senzibilitet treba usmjeriti na zaštitu manjinskih naroda i svih građana, naročito u trenucima kada su primjetni govor mržnje i netolerancije u sporadičnim izjavama neodgovornih pojedinaca”, smatra Veljović.\nU okviru posjete Bijelom Polju, kako se navodi, organizovan je sastanak kojem je prisustvovao i pomoćnik direktora Zoran Lazović i odgovorne starješine Centra bezbjednosti CB Bijelo Polje, Odjeljenja bezbjednosti Mojkovac i Regionalnog centra granične policije „Sjever“.


Sin Vesne Medenice uhapšen na aerodromu kod Podgorice\nFoto: Luka Zeković/Ilustracija\nSrijeda, 25.05.2022., 11:56 Srijeda, 25.05.2022., 12:04\nMiloš Medenica, sin bivšeg predsjednika Vrhovnog suda Crne Gore Vesne Medenice, uhapšen je jutros na podgoričkom aerodromu u Golubovcima gdje je stigao avionom iz Beograda, javili su crnogorski mediji.\nZa Medenicom je Viši sud 5. maja naredio raspisivanje nacionalne potjernice jer je osumnjičen da je organizovao kriminalnu grupu čiji je član bila i njegova majka, dugogodišnja prva žena crnogorskog sudstva.\nMedenica se tereti da je formirao kriminalnu organizaciju radi šverca cigareta, droge, ali i nezakonitog uticaja prilikom donošenja odluka u sudskim predmetima, saopšteno je iz Višeg suda.\nSinovi crnogorskih funkcionera upleteni u nabavku kriptovanih telefona?\nNjegova majka Vesna Medenica uhapšena je 17. aprila zbog sumnje da je, kao član kriminalne organizacije, izvršila protivzakoniti uticaj i nalazi se u pritvoru.\ncrna goraVesna Medenicamiloš medenicauhaopšenmajka i sinGolubovci\nJS Utorak, 28.06.2022., 18:54 Utorak, 28.06.2022., 18:48\nJG Utorak, 28.06.2022., 18:42 Utorak, 28.06.2022., 18:45


UO MAĐAR SO-A: PRAVNI KORACI ZBOG OTUĐENJA SAJTA - Magločistač\nPočetna U fokusu UO MAĐAR SO-A: PRAVNI KORACI ZBOG OTUĐENJA SAJTA\nPostavio/la: MagločistačObjavljeno: 25.10.2016 Kategorija: U fokusuNema komentara\nUpravni odbor Mađar soa saopštio je da će preduzeti pravne korake zbog „otuđenja intelektualnog proizvoda“ Mađar soa, za koji se naglašava da je „u javnoj svojini“.\n„U registraciji Mađar soa je jednoznačno napisano da je onlajn pojavljivanje svojina doo Mađar so“ – napominje se u saopštenju UO Mađar so.\nDodaje se da je sajt koji potpisuju Tibor Purger, Peter Kokai i Zoltan Vigi „niskim hakerskim napadom otela intelektualni proizvod Mađar so“a, koji je deo javne imovine, i to ime domena i imejlove koji se završavaju sa @magyarszo.com.\n„Mađar so će zbog toga učiniti pravne korake“ – dodaje se u saopštenju, gde se naglašava da je cilj „napada“ bio dovođenje u zabludu čitalaca onlajn platforme Mađar soa i korišćenje intelektualnog proizvoda i imena Mađar soa i 70-godišnje aktivnosti radi propagiranja političkih i ideoloških uverenja navedenih lica i njihovih saradnika.\nUO Mađar so smatra da je „dovođenje čitalaca u zabludu preusmeravanjem sajta besprimerno podlo i nedostojno novinara, intelektualaca i ljudi duha“, koji „nema veze sa nezavisnošću i javnim karakterom.\nUO Mađar so poručuje drugoj strani da je radi nezavisnosti i javnog interesa „trebala da izgradi svoju veb stranicu, a ne da hakuje Mađar so Online“.


Srpski Cloud'n'Car uz SaaS model olakšava poslovanje domaćih auto servisa i centara\nKako je ovaj servis nastao, kako se vremenom razvijao i ko su njegovi osnivači, deo je pitanja čije smo odgovore pronašli u detaljnom intervjuu sa osnivačem Draganom Cenićem. Cloud’n’Car spada u kategoriju SaaS proizvoda i kao takav ne zahteva instalaciju od strane klijenta, već se kompletan rad u istom odvija putem web pretraživača u cloudu.\nDragan na samom početku razgovora otkriva da je ovaj proizvod podeljen u više modula od kojih svaki pokriva deo poslovanja, a svi zajedno čine sveobuhvatan alat za vođenje modernog auto servisa ili centra:\nAlat pokriva rad sa fakturama, bazom zaposlenih i njihovim aktivnostima kroz radne naloge, radne sate i zarađene procente, bazu svih proizvedenih vozila sa osnovnim tehničkim podacima, bazu klijenata i njihovih vozila, mogućnost iščitavanja saobraćajne dozvole čime je u potpunosti automatizovan proces otvaranja naloga i zavođenje klijenta, i drugo.\nU bazi za sada 15 auto servisa, broj će se tek povećavati\nKoja je bila inicijalna ideja za nastanak čitavog projekta, a na kraju i krajnjeg proizvoda?\nDragan kaže kako je priča oko Cloud’n’Car-a započela pozivom prijatelja koji je radio kao marketing direktor jednog auto centra, sa ciljem da se ostvari potencijalna saradnja.\n“U pitanju je bila izrada softverskog rešenja koje bi tom auto centru omogućilo objedinjavanje svih poslovnih procesa. Kako se već kod prvog sastanka uvidelo da projekat neće biti mali, te da je za njega potrebno i dosta vremena i dosta novca, klijent se povukao iz daljih razgovora i nastavio da vodi poslovanje na isti način”, dodaje on.\nTo je, pak, bio samo novi početak za Cenića koji je odlučio da od prijatelja potraži pomoć za određene poslovne procese i rešio da samostalno krene u izradu istog:\nMoj prvi korak bio je da se naoružam strpljenjem znajući da će ovaj projekat trajati minimum godinu dana. Projekat sam započeo samostalno, koristio slobodno vreme i trudio se da uklopim u neki vremenski okvir. Pred kraj beta verzije polako sam počeo da uključujem i ostale članove i time oformim ekipu na koju ću u budućnosti moći da se oslonim. Nakon toga je usledilo i zvanično otvaranje firme.\nSve obaveze oko rada na projektu ekipa iz Cloud’n’Car-a obavlja u Naučno-tehnološkom parku na Zvezdari.\nOvaj tim iz Beograda trenutno čine dva programera, jedan web dizajner, copywriter i tester koji je zapravo CEO.”Neko je morao da preuzme i tu ulogu”, provlači kroz smeh naš sagovornik, dodajući kako članovi ekipe nisu zaposleni full time na Cloud’n’Car projektu, te se sve zasniva na otvorenoj saradnji.\nČetiri vrste paketa za optimalniji odnos cene i kvaliteta\nŠtaviše, Dragan dodaje kako su iz ovog startapa još u septembru mesecu prošle godine stupili u kontakt sa nekoliko po konfiguraciji zanimljivih auto servisa koji su uključeni u pilot projekat. Prema njegovim rečima, za ceo tim je bilo veoma važno da za prvu fazu prikupe što raznovrsnije klijente kako bi se u što kraćem roku došlo do korisnih informacija za samo rešenje:\nSa nekim firmama smo odmah nakon završetka pilot projekta (januar 2018.) potpisali ugovor o saradnji, dok neki nisu bili spremni na tako veliku promenu u svom poslovanju. Jedan od prvih auto centara koji nam se pridružio je KilerAuto d.o.o., preduzeće koje u Srbiji posluje skoro 30 godina i svakako predstavlja važnu referencu za nas.\nS obzirom na to da da Cloud’n’Car spada u SaaS grupu alata, podrazumeva se da je za njegovo korišćenje potrebno plaćati određenu pretplatu. Kako bi se napravio što optimalniji odnos cene i kvaliteta, iz ovog tima su definisali četiri osnovna paketa i time omogućili klijentima da odaberu paket koji im najviše odgovara.\n“Paketi se razlikuju po broju klijenata, broju korisnika koji imaju pristup sistemu, broju vozila, zaposlenih, proizvoda i usluga, i slično. Praktično, svaki novi servis može da krene sa najmanjim paketom i kako raste, tako može zakupljivati veći paket. Na isti način, ako u bilo kom trenutku proceni da se obim njegovog poslovanja smanjio, može preći na slabiji paket”, otkriva Cenić više detalja o planu monetizacije servisa.\nNa pitanje Netokracije koliko servis do sada ima registrovanih korisnika, Cenić kaže da to i dalje nije onaj broj ljudi da bi se moglo reći da je čitava priča zaživela onako kako je to planirano na početku. U bazi se trenutno nalazi oko 15 auto servisa sa kojima su potpisani ugovori i koji zapravo plaćaju korišćenje ovog rešenja, dok je mnogo veći broj onih koji su se registrovali i poslali zahtev za korišćenje besplatnog dela servisa.\nOvaj deo podrazumeva korišćenje osnovne verzije programa koja uključuje čitanje saobraćajnih kartica, bazu klijenata koji se automatski skladište nakon pročitanih podataka i naravno kompletne baze svih automobila na evro-azijskom tržištu. Ovaj poslednji deo je prema rečima našeg sagovornika veoma koristan jer sadrži i varijacije svakog od modela, pa se samim tim mogu vezati dodatne informacije za svako vozilo u bazi.\nSvi podaci koje korisnik ima u sistemu ovog startapa mogu se lako pregledati i menjati kako na webu, tako i na mobilnim uređajima.\n‘Uz feedback korisnika širimo i unapređujemo servis’\nIz ovog startapa su za sada odlučni da se oslone na samofinansiranje obaveza i troškova. To najbolje pokazuje i njihov plan da od samog starta celu priču “izguraju” sami i bez pomoći fondova ili partnerstva sa drugim firmama. Dragan tom prilikom ističe:\nJednostavno nismo želeli da budemo uslovljeni niti ograničeni u donošenju poslovnih odluka. Naše softversko rešenje obrađuje veoma specifičnu granu industrije i samim tim nemate mnogo mesta za kompromise koji bi možda odvukli celu priču na neki drugu stranu. Ovakva odluka ima i svoju lošu stranu a to je naravno, što u startu sve morate da finansirate sami.\nKada je reč o konkurenciji, Cenić kaže da trenutno postoji nekoliko sličnih alata u Srbiji, ali ne u vidu cloud rešenja. Dosta ozbiljnija konkurencija se nalazi u zemljama EU, gde je i tržište dosta razvijenije i gde su ljudi spremni da ulože novac u sva ona tehnološka rešenja koja će im ubrzati poslovne procese.\nKako Dragan kaže, kod nas ljudi jednostavno nisu zainteresovani da investiraju u korisne alate pa čak i da oni koštaju manje od pretplata za mobilni telefon. Ovu konstataciju dokazuje i analiza koju je ovaj startap sproveo, a u kojoj se jasno nameće zaključak kako veliki broj auto servisa i centara koriste neki office alata na primer Word ili Excel i onda u njemu prave fakture, te jednostavno nisu otvoreni ka novim i modernijim rešenjima.\nGovoreći o planovima za budućnost, Cenić napominje da se trenutno celokupan Cloud’n’Car projekat smatra zaokruženom celinom, dok se bez obzira na to, konstantno osluškuju zahtevi klijenata i feedback drugih korisnika, kako bi se u dogovoru sa njima servis mogao vremenom proširiti i dodatno unaprediti. “Naravno, sektor prodaje treba da se baci na posao i pridobije što veći broj klijenata i time proširi naš portfolio”, zaključio je na kraju Dragan.


Teheran, Vašington -- Iranske oružane snage osujetiće svaki pokušaj da se unište nuklearna postrojenja, izjavio predsednik Irana Mahmud Ahmadinedžad. "Pre nego što naši neprijatelji pritisnu oroz, iranske oružane snage će im odseći ruku", kazao je Ahmadinedžad, a prenela iranska agencija Irna.\nIran će uništiti Izrael i 32 američke vojne baze na Bliskom istoku ukoliko Islamska Republika bude napadnuta zbog svog nuklearnog programa, izjavio je danas visoki iranski zvaničnik Modžtaba Zolnur. "SAD znaju veoma dobro da na najmanji potez usmeren protiv Irana, Izrael i 32 američke vojne baze u ...\nTeheran, Tojako, Vašington -- Iran je danas testirao rakete dugog i srednjeg dometa, koje mogu da pogode Izrael i američke baze u regionu. Iranska državna televizija, na arapskom jeziku, Al-alam precizirala je da raketa "šahab 3", konvencionalnog punjenja i teška jednu tonu, može da pogodi ciljeve ...\nSjedinjene Američke Države su uvele nove finansijske sankcije Iranu u trenutku zaoštravanja verbalnog sukoba između dve zemlje zbog iranskog nuklearnog programa. Ministarstvo finansija je saopštilo da će zamrznuti sredstva nekoliko iranskih kompanija i pojedinaca u SAD, a američkim kompanijama će ...\nIran upozorava Izrael i SAD\nIran će napasti izraelsku i američku mornaricu u Zalivu ukoliko bude napadnut zbog svog nuklearnog programa, upozorio je visoki iranski zvaničnik, prenose svetski mediji. “Prvi pucanj SAD na Iran baciće vitalne svetske interese Amerike u vatru”, rekao je Ali Širazi, pomoćnik iranskog vrhovnog vođe.\nAhmadinedžad: Iran se ne plaši SAD\nB92 - 08.07.2008\nKuala Lumpur, London -- Predsednik Irana Mahmud Ahmadiendžad rekao je da se njegova zemlja ne plaši napada SAD. "Ekonomska, politička i vojna situacije neće navesti gospodina (Džordža) Buša da uradi to, svi to znaju", rekao je Ahmadinedžad na marginama islamskog samita u Kuala Lumpuru.\nSolana za sastanak sa Iranom\nPariz, Moskva -- Visoki predstavnik EU Havijer Solana izjavio je da želi da se sastane sa iranskim pregovaračem Saidom Džalilijem. On je rekao da velike sile još uvek razmatraju odgovor Teherana na njihovu ponudu o saradnji u domenu nuklearnog programa.


JEDINO REŠENJE! Injekcija pa na teren - Crvena zvezda info\nFudbal / 1498 pregleda\nFudbal / 1683 pregleda\nFudbal / 7362 pregleda\nFudbal / 4531 pregleda\nFudbal / 4081 pregleda\nJEDINO REŠENJE! Injekcija pa na teren\nPouzdani levi bek želi po svaku cenu da pomogne ekipi u Nikoziji\nMnogi navijači Crvene zvezde su često bili skoloni tome da osporavaju želju i mogućnosti Milana Radića zbog činjenice da najveći deo utakmice nije u stanju da završi do kraja, ali bi sada mogli da promene iskrivljenu sliku o levom beku srpskog šampiona.\nKako saznaje MOZZART Sport, Rodić, koji već duži vremenski period kuburi sa povredom primicača, samovoljno je odlučio da primi inekciju pred meč sa Omonijom kako bi maksimalno neutralisao bolove i bio od pomoći ekipi Dejana Stankovića za meč sezone u Nikoziji.\nCrveno-beli su potpuno posvećeni utakmici u sredu (17.00, RTS1) koja može da im donese novih sedam utakmica na evrosceni i obezbedi jesen u evropskim takmičenjima.\nRodić je spreman za potez koji sa sobom nosi određenu vrstu rizika i zbog kojeg bi dodatno mogao da produži period oporavka. Ali povremeni rerpezentativac Srbije želi da bude akter meča sa Omonijom, a potom i onog sa Olimpijakosom, posle čega bi uzeo vremena da potpuno sanira neprijatnu povredu.\nEventualni Rodićev izostanak bio bi nenadoknadiv gubitak za srpskog šampiona. Dejan Stanković među prijavljenim igračima za predstojeći meč nema rezervnog levog beka, pa bi došlo do potpunog pomeranja u poslednjoj liniji tima. Na levi bok bi prešao Miloš Degenek, dok bi tandem štopera činili Nemanja Milunović i Radovan Pankov. Ipak, čini se da je Rodićeva odluka i definitivno razrešila svaku dilemu po pitanju njegovog učešća u ovom meču.\nRodić je nastupao na svih devet dosadašnjih utakmica u ovoj sezoni, ali je samo tri uspeo da "izgura" do kraja. Kada su u pitanju kvalifikacije za Ligu šampiona, protiv Evrope je zamenjen na poluvremenu, dok je u Tirani ušao sa klupe za rezervne igrače u 60. minutu meča.\nGOBELJIĆ USPEŠNO TRENIRAO\nDejan Stanković je na današnjoj konferenciji za medije otkrio da su Mohamed el Fardu Ben i Aleksandar Katai stopostotno spremni za meč sa šampionom Kipra, pa je tako jedini upitnik ostao iznad imena Marka Gobeljića.\nIpak, prema saznanjima našeg portala i tu je situacija više nego obećavajuća. Gobeljić je juče probao da trenira i odlično je reagovao na napore, pa se i njemu povećavaju šanse da bude akter najvažnije utakmice dosadašnjeg toka sezone.\nGobeljić je imao dosta problema sa povredom zadnje lože zbog koje ga nije bilo na terenu još od utakmice u Tirani. Opravak se poprilično odužio, propustio je mečeve sa TSC-om pre pauze, a potom i meč sa Čukaričkim na Banovom brdu. Ali se sad vraća u tim, pa ostaje da se vidi da li će biti od starta na terenu ili će meč početi sa klupe za rezervne igrače.\nZvezda u jutarnjim časovima putuje za Nikoziju, a ono što je poznato, Dejan Stanković sigurno neće računati na povređenog Ričmonda Boaćija i Portugalca Tomanea, koji će 17. septembra zvanično postati igrač turskog Samsuna.


Budući da smo veći deo ove godine proveli zatvoreni u svoja četiri zida, nedostaci naših enterijera na koje ranije možda nismo obraćali pažnju, počeli su da nam upadaju u oči i postaju nepodnošljivi. Bilo da se radi o izbledeloj boji kuhinjskih ormarića, komadima nameštaja koji su izgubili svoj sjaj ili generalnoj atmsoferi, sve te sitnice su počele da nam smetaju i navele nas da razmislimo o kvalitetu naših domova i komfora koji nam oni pružaju.\nMeđutim, kada sve to ostavimo po strani, jedna vrlo važna stavka se sama nameće, a u pitanju je kvalitet vazduha. Da li ste se ikada zapitali da li je vazduh koji udišete u svom domu zdrav i kvalitetan? Ukoliko jeste, verovatno ste do sada već promenili nekoliko pročišćivača i osveživača, nadajući se da oni zapravo rade svoj posao, bez nekih opipljivih dokaza. Ipak, jedan novitet na našem tržištu, omogući će vam da u svakom trenutku tačno znate kakav je kvalitet vazduha koji udišete. U pitanju je uHoo, uređaj čija je glavna funkcija monitoring kvaliteta vazduha.\nKao što vrlo dobro znate, loš kvalitet vazduha u zatvorenim prostorijama, bilo da su one u vašem domu ili kancelariji, veliki je rizik po vaše zdravlje, budući da alergeni i zagađujuće materije koje se u njemu nalaze, mogu biti opisane kao glavni uzročnici brojnih oboljenja disajnih puteva. Osim toga, vazduh lošeg kvaliteta je idealno okruženje za širenje virusa, uključujući i Covid-19.\nAlergeni i zagađujuće materije su uzrok mnogih oboljenja disajnih puteva\nLoš kvalitet vazduha predstavlja idealno okruženje za širenje virusa (uključujući i Covid-19)\nuHoo uređaj poseduje čak devet parametara kvaliteta vazduha, zbog čega predstavlja najsavremeniji senzor svoje vrste. On meri temperaturu, vlažnost, vrednosti ugljen dioskida, ugljen monoksida, azot dioksida, ozona, PM 2.5 čestica, isparljivih organskih jedinjenja i vazdušni pritisak. Zahvaljujući uHoo uređaju, možete tačno znati šta morate da promenite kako bi kvalitet vazduha koji udišete bio bolji. uHoo prati jednostavna i besplatna aplikacija, koja vam daje mogućnost pregleda podataka u realnom vremenu i iz prošlosti, uz njihovu analizu i upozorenja, gde god da se nalazite. uHoo se jednostavno povezuje na vašu WiFi mrežu, dok je zarad što kvalitetnijeg korisničkog iskustva, aplikacija ponuđena na srpskom jeziku.\nOsim toga, uHoo prati i Virus Indeks u realnom vremenu, kao prvi patentirani proizvod svoje vrste. Samim tim, on će vam omogućiti da kreirate zdrav kvalitet vazduha koji neće pogodovati Covid-19 i drugim virusima, te ćete sa lakoćom smanjiti rizik od oboljevanja.\nUHOO VIRUS INDEKS\nRaspon od 1 do 10 sa 4 pod-nivoa\n1 do 3 (Dobar)\nOkruženje je dobrog kvaliteta, ne pogoduje razvoju virusa i prenos virusa vazdušnim putem nije verovatan.\n1 do 3 (Blagi)\nPreživljavanje virusa je malo verovatno i prenos virusa vazdušnim putem je slabo moguć i kvalitet vazduha ne predstavlja zdravstveni rizik za ljude koji nisu osetljivi na zagađenje. Osetljivi ljudi mogu osetiti zdravstvene probleme. Kvalitet vazduha se treba kontrolisati i poboljšanje kvaliteta vazduha se preporučuje.\n7 do 8 (Loš)\nPreživljavanje virusa u okruženju je produženo i pronos vazdušnim putem je verovatan. Kvalitet vazduha predstavlja rizik po zdravlje. Kritična procena kvaliteta vazduha je potrebna i neophodna je akcija za poboljšanje kvaliteta vazduha.\n9 do 10 (Jako loš)\nPreživljavanje virusa je izuzetno visoko i verovatno je širenje virusa vazduhom. Kvalitet vazduha će uticati na većinu ljudi i akcije za poboljšanje kvaliteta vazduha su neophodne.\nuHoo senzor kvaliteta vazduha namenjen je svima koji žele da znaju šta udišu, bilo da ga koristite u svom domu ili kancelariji. Zahvaljujući svom elegantnom dizajnu, on će se savršeno stopiti sa svim enterijerom, poput modernog umetničkog dela. Do sada, uHoo je svoje mesto pronašao u školama, bolnicama, prodajnim objektima, hotelima, domovima za stare…\nBudite naši partneri: info@kucanaklik.rs\nDip nosivi uređaj se nada da će ublažiti ozbiljnost simptoma anemije kod žena. Nedostatak gvožđa je sve češći globalni poremećaj ishrane sa kojim se manje-više bori čak 80% ljudi u...\nGloo je slatki mali uređaj koji vam pomaže da stvorite jaču emocionalnu vezu sa svojim pametnim uređajima. Da li pametni zvučnici polako ali sigurno postaju naši lični asistenti? V...


Srbija može da postane jedna od glavnih destinacija za snimanje filmova i TV serija u Evropi - www.025.rs\nwww.025.rs / SRBIJA / Srbija može da postane jedna od glavnih destinacija za snimanje filmova i TV serija u Evropi\nSrbija nudi infrastrukturu koja je razvijena u poslednjih deset godina zahvaljujući stranim produkcijama koje su dolazile u zemlju, ali na tome mora još da se radi.\nNa posebnom događaju koji su u Los Anđelesu organizovali platforma “Srbija stvara” i Srpska filmska asocijacija, interesovanja za snimanje u Srbiji pokazali su i HBO maks, Epl TV, Lajons gejt, Dizni i brojne druge nezavisne produkcije.\n– Ova poseta je izuzetno značajna, jer smo imali sastanke na najvišem nivou sa ključnim ljudima koji odlučuju o tome da li će i gde holivudske produkcije snimati van Amerike – kaže za Tanjug direktorka Srpske filmske asocijacije Milica Božanić.\nParamaunt je prošle godine u Srbiji snimao letnji hit “Crawl“, koji je bio veoma uspešan, dok je CBS snimao seriju “Seal team”. Vorner bros je imao iskustvo u Srbiji preko svojih ćerki kompanija, a Netfliks je takođe snimao nekoliko naslova u Srbiji.\n– Sada je najvažnije pitanje kako Srbija može da uđe u igru sa blokbasterima i projektima koji donose nekoliko desetina miliona evra – kaže Božanić.\n– Srbija nudi infrastrukturu koja je razvijena u poslednjih deset godina zahvaljujući stranim produkcijama koje su dolazile u zemlju i na tome moramo još da radimo – naglašava Božanić.\nTags: glavna destinacija, srbija, tv serija


Amerika želi podeljenu Siriju | WebTribune\nHome U FOKUSU Amerika želi podeljenu Siriju\n“Prekid vatre u Siriji uglavnom se poštuje jer su Sirijci umorni od borbe”, rekao je Jirgen Todenhefer, prvi novinar sa Zapada kome je odobren pristup teritorijama pod kontrolom Islamske države, prenose ruski mediji.\nSvaki dan od početka primirja je divan dan za ove ljude – rekao je sedamdesetpetogodišnji novinar, dodajući da je prekid vatre dosad nekoliko puta narušen, podsećajući na to da su se njegovi glavni akteri složili da se ono uglavnom poštuje, navode ruske agencije.\nTodenhefer smatra i da je još jedan razvoj događaja zaslužan za postizanje primirja, a to je odvajanje pobunjeničkih brigada od terorista, što, kako kaže, omogućava napad na teroriste Fronta al Nusra i Al Kaide bez napada na same pobunjenike, navode mediji.\nOn, takođe, dodaje i da nema pobunjenika koji se bore, a koji mogu da se nazovu “umerenim”.\nPrema Todenheferovim rečima, pobunjenici i terorističke grupe su u početku radili zajedno, što je kočilo postizanje mira u Siriji. U poslednjih nekoliko dana više pobunjeničkih grupa izrazilo je želju za primirjem, dok je rusko Ministarstvo odbrane saopštilo da su još četiri komandanta pobunjeničkih grupa odlučila da se pridržavaju sporazuma, a u toku su i pregovori sa još 11 umerenih opozicionih grupa.\nS obzirom na to da sada postoje kontakti između pobunjenika i Vlade Sirije, veći sam optimista – istakao je ovaj nemački novinar, dodajući da bi, ukoliko bi se pobunjenici borili protiv Islamske države zajedno sa sirijskom vojskom, šanse za poraz ove terorističke organizacije bile veće, prenose ruski mediji.\nNovinar, koji je deset dana 2014. godine proveo u sirijskom gradu Raki, ističe i da će svi oni koji su spremni da se pozabave Islamskom državom i drugim islamskim radikalnim grupama morati da pokažu da je njihova ideologija pogrešna i antiislamska.\nTodenhefer primećuje i da bi strategija Vašingtona za arapske ratom razorene zemlje mogla da bude fokusirana na njihovu podelu na nekoliko delova.\n– SAD su podelile Irak, Libiju, a sada bi mogle da podele i Siriju na četiri ili pet delova. Podeljene zemlje su slabe, a imam utisak da pojedinim američkim političarima odgovaraju slabe države na Bliskom istoku“, zaključio je on, a preneli su ruski mediji.


Srpski teniser ima mnoštvo dodatnih motiva da da sve od sebe kako bi se domogao šampionskog trofeja\nObjavljeno: 13.07.2018. 19:46h\nNovak Đoković i Rafael Nadal sastaće se u polufinalu Vimbldona.\nSrpski teniser posle skoro 2 godine igra meč za plasman u finale nekog Gren slema i ovo mu je prvi veliki uspeh nakon što se vratio na teren posle duge pauze prouzrokovane povredom lakta i operacijom.\nZbog toga je trenutno i van 20 najboljih tenisera na ATP listi, a dodatni motiv, ne samo za meč sa jednim od najvećih rivala, mu je i to što bi mu osvajanje Vimbldona donelo povratak među top 10 igrala sveta.\nSrpski teniser je plasmanom u finale zaradio 360 bodova što mu omogućava da od ponedeljka bude među prvih 15 na listi, ali ako se plasira u finale biće 11. dok mu osvajanje trofeja garantuje povratak u elitu.\nNovak ĐokovićRafael NadalVimbldonVimbldon 2018ATP listaTenisTeniseri


Vesti online / Vesti / Svet / Skandal: Zaraženo mleko, ukloniti sve sa rafova\nFrancuska kompanija Laktalis povukla je 12 miliona pakovanja mleka u prahu za bebe u 83 zemalja zbog skandala sa prisustvom salmonele u tom proizvodu.\nU mleku u prahu za bebe pronađena salmonela\nDirektor Laktalisa Emanuel Benije rekao je u prvom obraćanju francuskim medijima od početka skandala da distributeri ne moraju više da sortiraju mleko u prahu kako bi našli zaražene kutije, navodeći da oni sada znaju da sve kutije moraju biti uklonjene sa polica, prenosi televizija Frans 24.\nBenije, koji je u petak razgovarao sa francuskim ministrom finansija Brunom Le Merom, obećao je kompenzaciju za sve porodice pogođene skandalom. Prema njegovim rečima, najveća briga čelnika kompanije su eventualne posledice po zdravlje koje mogu imati bebe mlađe od šest meseci.\n"To je za nas, to je za mene, najveća briga", kazao je Benije.\nGrupa Laktalis prethodno je početkom decembra povukla nekoliko miliona proizvoda namenjenih bebama, a danas je saopšteno da se odluka o povlačenju "iz predostrožnosti" odnosi na sve proizvode iz fabrike u Kraonu, na zapadu Francuske, koji su proizvedeni od februara.\nLaktalis se u saopštenju izvinio kupcima navodeći da su istražitelji utvrdili da je problem nastao posle renoviranja u Kraonu početkom godine. Dodaje se da je proizvođa u tom mestu obustavljena.\nSVET Mlekom trovali "treći svet"


Dom omladine Beograda Архиве - Volim Srbiju\n68. Martovski festival – prijave filmova\n8. јануара 2021. Leave a comment\n68. Martovski festival – prijave filmova Odbor Festivala i Dom omladine Beograda obaveštavaju sve domaće produkcije i autore da je od 5. januara do 1. marta 2021. rok za podnošenje prijava za selekciju domaćeg takmičarskog programa 68. Martovskog festivala (dokumentarnog filma do 50 minuta, dokumentarnog preko 50 minuta, TV dokumentarnog, kratkog igranog, animiranog, eksperimentalnog filma i video arta). Prijava za festival vrši […]\n68. Martovski festival, Dom omladine Beograda, Film\nTribina u DOB-u: Medicinski šok\nTribina u DOB-u: MEDICINSKI ŠOK Tribina MEDICINSKI ŠOK u ponedeljak, 28. decembra u 18 časova u Domu omladine Beograda, sala Amerikana Ciklus: Šok uživo/Koridori DOB-a Govore: Nenad Bekvalac i Aleksandar Radivojević U godini za nama DOB je organizovao nekoliko tribina posvećenih aktuelnoj situaciji o virusu, izolaciji i predapokalipsi. Nažalost, pandemija nas još uvek prati i u nadi da ćemo je se u sledećoj […]\nDom omladine Beograda, Šok koridor, Tribina\nLuka Ignjatović Trio i posveta Čarliju Parkeru u DOB-u\nLuka Ignjatović Trio i posveta Čarliju Parkeru u nastavku serijala „Džez za DŽ” u Domu omladine Beograda Svake godine jedan od koncerta u ciklusu „Džez za DŽ” je posveta nekom od velikana svetske džez scene. Program 24. oktobra od 13 časova u Domu omladine Beograda biće posvećen stogodišnjici rođenja čuvenog američkog džez saksofoniste i kompozitora Čarlija Parkera (1920-1955). Legendarni „Bird”, jedan od osnivača bibapa, virtuoz i […]\nČarli Parker, Dom omladine Beograda, Džez, DŽEZ ZA DŽ, Luka Ignjatović Trio\nMali sajam knjiga knjižare Beopolis Od ponedeljka 19. oktobra u organizaciji knjižare Beopolis i uz podršku Doma omladine Beograda počinje, sada već tradicionalni, Mali sajam knjiga knjižare Beopolis. Od 19. do 31. oktobra posetioci će u holu Doma omladine i knjižari Beopolis biti u prilici da, uz popuste od 10% do 50%, nabave izdanja preko trideset izdavača. Takođe, u toku […]\nBeopolis, Dom omladine Beograda, Sajam knjiga\n15. октобра 2020. Leave a comment\nDom omladine Beograda, Džez, Miloš Bosnić\nDŽEZ ZA DŽ u Domu omladine\n13. октобра 2020. Leave a comment\nOsma sezona koncerata „DŽEZ ZA DŽ” u Domu omladine Beograda Dom omladine Beograda nastavlja koncept upoznavanja publike za savremenom srpskom džez scenom, kroz serijal besplatnih koncerata „DŽEZ ZA DŽ” koji je započet 2013. godine. Jednom nedeljno, od 10. do 31. oktobra, u redovnom terminu matinea subotom od 13 časova, posetioci će ponovo imati priliku da čuju kvalitetne domaće džez izvođače. […]\nDom omladine Beograda, DŽEZ ZA DŽ\n5. Festival subverzivnog filma PLAN B #4 Peti PLAN B posvećen je prvoj generaciji filmmejkera sa radionice Ateljea Varan i njihovim filmovima. U četiri termina subotom, od 19. septembra do 10. oktobra, predstavlja svih 11 filmova sa prve Varan radionice, uz stručno vođenje i razgovore sa autorima nakon projekcija njihovih filmova. U okviru četvrtog termina, u subotu 10. oktobra od […]\nAtelje Varan, Dom omladine Beograda, Plan B


Njemačka obilježila 25. godišnjicu ujedinjenja\nCentralna proslava 25. godišnjice ujedinjenja Njemačke održana je danas u Frankfurtu, a u prisustvu vodećih njemačkih političara i gostiju iz svijeta posebno su kao novi izazov istaknuti priliv izbjeglica bez presedana i potreba za njihovo prihvatanje i integraciju.\nCeremoniji u Frankfurtu prisustvovali su predsjednik Njemačke Joakim Gauk, njemačka kancelarka Angela Merkel, predsjednik Evropske komisije Žan-Klod Junker, kao i bivši njemački ministar spoljnih poslova Hans Ditrih Genšer.\nIstočna i zapadna Njemačka su 3. oktobra 1990. postale jedna zemlja i na pomisao na taj datum i dalje mnogima na oči naviru "suze radosnice i utisak da je sve moguće", rekao je predsjednik Njemačke.\nGauk je pozvao svoje sugrađane da sjećanje na dan ujedinjenja koriste kao most, rezervoar iskustava o sporom i nekad bolnom kretanju zemlje ka jedinstvu koji može da učini Nijemce jačim u sadašnjoj situaciji.\n"Mi smo 1990. mogli isto da se pitamo da li smo na nivou izazova. Ni tada nije bilo istorijskog primjera da nam služi za orijentaciju, ali ipak milioni ljudi prihvatili su da se uhvate u koštac sa tim izazovom", rekao je Gauk.\nOn je oijcenio da će biti potrebno vrijeme da se izbjeglice koje su došle u Njemačku prilagode društvu koje je često u sukobu sa njihovim tradicionalnim normama.\nVećina Nijemaca smatra da je ujedinjenje bilo uspješno iako se neke razlike između istoka i zapada još uporno održavaju.


Organizatori OI žele i navijače iz inostranstva u Tokiju - SPORTSKI ŽURNAL\nOrganizatori i Međunarodni olimpijski komitet (MOK) su dali sebi rok pet meseci, do proleća, da odrede kako će ugostiti 11.000 sportista i hiljade zvaničnika, sudija, sponzora, medija i emitera, za takmičenje koje bi trebalo da počne 23. jula 2021. godine\nOrganizatori Olimpijskih igara u Tokiju saopštili su danas da bi ograničeni broj stranih navijača mogao da prisustvuje tom takmičenju sledećeg leta.\n- Do proleća ćemo doneti mere za sve gledaoce, uključujući i one koji nisu iz Japana. Za strane navijače, moramo biti sigurni da ćemo i njima pružiti priliku da prisustvuju - rekao je šef Organizacionog komiteta Olimpijskih igara u Tokiju Toširo Muto posle sastanka o merama za suzbijanje korona virusa.\n- Što se tiče gledalaca iz inostranstva, da li bi trebalo da prođu kroz dvonedeljni karantin ili ne, možemo li se toga odreći ili ne, zavisiće od situacije. Postoji mogućnost da se odustane od karantina ako navijači ispunjavaju određene uslove - naveo je Muto.\nOlimpijske igre trebalo je da se održe ovog leta, ali su pomerene na sledeću godinu zbog pandemije korona virusa.\n- Razumljiva je strepnja gledalaca da ne znaju da li će moći da dođu na Igre. Želeli bismo da budemo što pažljiviji prema gledaocima, dok istovremeno preduzimamo preventivne mere kako bismo mogli da primimo što veći broj gledalaca - naveo je Muto.


Odbijene žalbe PDS-a\nCentralna izborna komisija nije prihvatila žalbe koje je Progresivna demokratska stranka uložila nakon objavljivanja konačnih rezultata kosovskih parlamentarnih izbora.\nLider Progresivne demokratske stranke Nenad Rašić kaže da i pored uloženih dokaza i pokazatelja da su protekli izbori održani uz niz neregularnosti, odgovor Panela za žalbe je bio negativam.\n„Po obrazloženju koje smo dobili mislimo da se niko time nije bavio ozbiljno. Smatramo da smo time dobili dodatne dokaze i dali su nam još više materjala da taj proces borbe bude još intezivniji“, kazao je Rašić Kimu.\nOn je dodao da će Progresivna demokratska stranka, čiji je lider, nastaiti da se bori za svoja prava preko različitih pravnih institucija i ističe da je samo pitanje vremena kada će uspeti u svojoj borbi.\nProgresivna demokratska stranka Nenada Rašića, nakon objavljivanja konačnih rezultata za kosovske parlamentarne izbore, Panelu za žalbe Centralne izborne komisije podnela tri žalbe. One su se odnosile na preliminarne rezultate izbora za sever Kosova, uslovne glasove koji su poštom stigli iz centralne Srbije i neravnopravnost medija jer su, prema Rašićevim rečima, na određenim programima bile emitovane političke emisije koje su favorizovale samo jednu političku partiju.\n06.07.2020 Gračanica: JKP „Ekologija“ počelo sa radom (240)\n06.07.2020 Ograničen rad sa strankama u Opštini Gračanica (240)


Brnabić šefu Misije MMF: Postigli smo bolje rezultate od predviđenih, očekujemo rast od šest odsto - 24vesti\nPremijerka Srbije Ana Brnabić izvestila je danas šefa Misije Međunarodnog monetarnog fonda (MMF) Jana Kesa Martejna da su u prvom kvartalu 2021. godine postignuti bolji ekonomski rezultati od predviđenih i da očekuje da će Srbija postići projektovani godišnji rast od šest odsto zahvaljujući „velikim kapitalnim projektima i ulaganjem u infrakstrukturu“.\nU saopštenju Vlade Srbije navodi se da je Brnabić sa Martejnom putem video-linka razgovarala o novom aranžmanu savetodavnog karaktera, koji će biti potpisan sa tom međunarodnom institucijom, koji bi bio usmeren na sprovođenje i završetak strukturnih reformi i očuvanje postignute fiskalne stabilnosti.\nBrnabić je istakla da je Vlada Srbije opredelila ekonomski paket mera za podršku privredi i građanima, što će, kako je ocenila, u mnogome doprineti održanju ekonomske stabilnosti u teškim epidemiološkim uslovima.\n„Ono što nas očekuje u narednom periodu, a što će biti i okosnica novog aranžmana, je reforma javnih preduzeća i nastavak reforme Poreske uprave“, naveo je Martejn.\nDodala je da je, imajući u vidu ekonomsku krizu nakon pandemije, novi aranžman od izuzetnog značaja, jer Srbiji obezbeđuje kredibilitet, transparentnost i poverenje stranih investitora.


„Ja mog Duleta ne dam ni celu Srbiju da mi nude...“ - Dečje srce\n„Ja mog Duleta ne dam ni celu Srbiju da mi nude...“\n...su reči kojima nas je hraniteljica Edita ispratila prilikom posete njenoj porodici u Kragujevcu. Pre nepunih godinu dana, 1.novembra 2011. godine hraniteljska porodica Rakovic, Edita i Dragoslav su toplinu svoga doma pružili Dušanu Markovicu, dečaku koji je od rođenja pa sve do svoje petnaeste godine proveo u Domu Kulina. Projektom „Jačanje kapaciteta ključnih aktera deinstitucionalizacije i socijalne inkluzije dece sa smetnjama u razvoju iz jugoistočne Srbije“ pokrenutim od strane UNICEF-a i resornog Ministarstva, Dušan je ušao u proces pripreme za izlazak iz institucije i smeštaj u hranitljsku porodicu. Nakon 6 meseci pripreme, pružila se prilika da Dušana upoznaju mnoge hraniteljske porodice a pomenuta porodica Rakovic je preuzela brigu o njemu.\n26. septembra 2012. godine predstavnici H.O. „Dečje srce“ posetili su Dušana i njegovu novu porodicu. Ova poseta nam je još jednom potvrdila da je porodicno okruženje jedina prava sredina u kojoj dete može na najbolji i najstimulativniji način da raste, razvija se i stiče iskustva koja su mu važna za život i svakodnevno funkcionisanje.\nDušan Markovic, dečak koji je do dolaska u hraniteljsku porodicu imao ogranicene pokrete, izrazitu nesigurnost i nespretnost prilikom kretanja, koji nije imao svoju sobu i lične stvari i koji je retko imao priliku da nekoga grli i da zagrljaj dobije, sada je dečak koji je nesebicnom i bezrezervnom ljubavlju hranitelja dobio sve ono što svako dete zaslužuje – ljubav i podršku koja mu je pomogla da sve ono što su bili njegovi nedostaci sada postanu njegove jake strane.


Rekorder - Blic Sport\nZA PAMĆENJE - POTPISAO! Nikad niko kao ON, zakačiće ČETIRI DECENIJE U NBA ligi!\nVins Karter potpisao je novi, jednogodišnji ugovor sa Atlanta Hoksima, objavio je NBA ligaš iz Džordžije. Tako je „Leteći Vins“ igrati svoju 22. sezonu u NBA ligi i postati jedini košarkaš u istoriji kojem je to pošlo za rukom!\nTrener košarkaša San Antonija Greg Popovič ušao je i istorijske knjige NBA kao trener sa najvećim ukupnim brojem pobeda u relularnom delu sezone i plej-ofu!\nPrestao je da se bavi plivanjem kada je izbio Drugi svetski rat, sada je prešao 50 metara za manje od minut /VIDEO/\nAustralijanac Džordž Korons, koji ima 99 godina, isplivao je na zvaničnom takmičenju u Kvinslendu 50 metara kraul za 56,12 sekundi i nada se da će taj rezultat zvanično biti potvrđen kao svetski rekord u starosnoj grupi od 100 do 104 godine.\nPLEJ U TELU CENTRA Jokić među najboljim asistentima u NBA /FOTO/\nNikola Jokić nastavlja da oduševljava u najjačoj košarkaškoj ligi na svetu.\nFUDBALER UPUCAN NA PUMPI Rekorder Salvadora podlegao povredama nakon ranjavanja\nFudbaler Alfredo Pačeko smrtno je ranjen u pucnjavi koja se desila na jednoj pumpi u Salvadoru.\nJedan je Gigs: Trenuci koji su obeležili karijeru rekordera Lige šampiona\nRajan Gigs je jedan od najboljih fudbalera koji su ikada jurili za loptom, obeležio je jednu epohu i jedan je od malobrojnih igrača koji su celu karijeru proveli u jednom klubu. Sa Mančester junajtedom je ispisao mnoge stranice istorije, a poslednju u sredu uveče kada je kročio na teren Donbas arene protiv Šahtjora. To je bio 145. rekordni nastup legendarnog Velšanina u Ligi šampiona, pošto je prestigao Raula Gonzalesa za jedan meč računajući i kvalifikacije.\nDonovan Bejli zbog televizijskog gostovanja propustio suđenje\nBivši svetski rekorder na 100 metara Donovan Bejli nije se pojavio na suđenju za vožnju u pijanom stanju, preneli su kanadski mediji.\n(VIDEO) MIRKO ŠIJAN I BOJANA ČUVAJU MALOG ŽELJKA Uživaju u Titelu, a opkružuje ih luksuzni bazen


FENOMENALNI PORSCHE 921 - Lux Life luksuzni portal: Moda, Stil, Trendovi, Kolekcije 2014...\nFENOMENALNI PORSCHE 921\nOvo je jedan od projekata Francuza Anthonya Colarda, čiji smo Dubai Roadster predstavili pre nekoliko dana, a sada vam donosimo još jedan njegov projekat, Porsche 921 Vision...\nColard kaže da je napravio 921 Vision koncept nakon preliminarnog razgovora za posao u Porscheu kada mu je rečeno da njegov portfolio nema jednostavne ideje i dizajnove.\n"Dizajnirao sam ga kao aplikaciju za posao u Porscheu, za veoma kratko vreme, oko 2 nedelje. Ideja je bila da se vrati model 928 u trenutnu ponudu Porschea."\n"Prednji deo je veoma uredan i dizajniran sa nekoliko oblika, ali prikazuje snagu i prefinjenost ovog modela sa detaljima koji prikazuju tehnološki kvalitet automobila."\nPrema Colardu, ovaj 921 je napravljen da smesti V8 motor.\nPROČITAJTE SLEDEĆI TEKST: BMW Individual i M6 Gran Coupe


U Čačku nema viška zaposlenih u javnom sektoru - Ozonpress :: internet portal\nSmanjenje mase zarada za 2,5 odsto u budžetima lokalnih samouprava u sklopu mera štednje. neće dovesti do otpuštanja radnika u javnom sektoru u Čačku. To je danas izjavio načelnik Gradske uprave za finansije, Zoran Todosijević.\nPrema njegovim rečima, potrebe za otpuštanjem nema, jer je u lokalnoj administraciji već sada zaposleno 100 lica manje od zakonskog limita, a u odnosu na prošlu godinu broj radnika je smanjen za više od 20 radnika.\n– Upoređujujući decembar 2013. sa decembrom 2014. godine vidimo da je samo iz Gradske uprave po raznim osnovama otišlo 18 lica, a nismo dobili saglasnost za prijem novih ljudi. Očekujemo da upravu napusti još nekoliko lica do kraja ove godine kao i do kraja juna naredne godine, tako da nećemo imati potrebu za dodatnom racionalizacijom. Grad Čačak, gledajući broj zaposlenih ima blizu 100 ljudi manje nego što je zakonom dozvoljeno, tako da smo mi u nekom ranijem periodu išli u susret ovim reformama, rekao je Todosijević.\nPrema njegovim rečima plate u javnom sektoru u Čačku manje su za 25 odsto u odnosu na Srbiju.\nUz umanjenje zarada koje se već primenjuje, linearno za deset odsto svima u javnom sektoru, mnogi koji su do sada imali ekstraprihod moraće to da zaborave. Kako je previđeno budžetom, „neće više biti netransparentnih bonusa“, odnosno, osim plate, zaposleni će moći da računaju isključivo na jubilarne nagrade..


Vodostaj Lima i Drine u opadanju\nDrina poplavila saobraćajnicu\nU Srbiji se beleži pad vodostaja Lima i Drine. Tokom noći sa četvrtka na petak je iz Loznice evakuisano oko 1.400 ljudi. Najteža situacija je kod Prnjavora a svi granični prelazi sa BIH osim Rače su zatvoreni.\nU Srbiji je u petak tokom prepodneva zabeležen osetan pad vodostaja Lima u Priboju i Prijepolju, vodostaj stagnira i kod Ljubovije i Loznice, ali je u petak najkritičnije kod Prnjavora, kaže za naš radio načelnik sektora za vanredne situacije MUP-a Srbije Predrag Marić.\n“Voda je u Prnjavoru ugrozila kuće, 160 ljudi je evakuisano. Svi ljudi koji su noćas evakuisani iz Loznice su u dobrom stanju. Još uvek se tamo učvršćuju bedemi. Može se zaključiti da imamo stagnaciju i pad vodostaja u Prijepolju”, navodi Marić.\nU Prijepolju je evakuisano oko 50 porodica a u Priboju oko osam. Dopisnica RSE iz Prijepolja Danica Gudurić javlja da je za saobraćaj osposobljen magistralni put Prijepolje –Bijelo Polje, a da je srušen most u Brodarevu koji je jedina veza desetak sela sa desne obale Lima sa centrom opštine.\nNačelnik štaba za vanredne situacije Goran Posrkača kaže da je ugroženo oko 100 kuća u Zalogu, 30 kuća u Brodarevu, osam kuća u Šrampovu, 10 kuća u Ivanji.\nElektroprivreda Srbije saopštila je da se reka Drina smiruje. Zbog njenog izlivanja privremeno su zatvorena i četiri granična prelaza - Badovinci, Trbušnica, Mali Zvornik i Ljubovija, tako da je Sremska Rača jedini prelaz ka Bosni i Hercegovini.\nNenad Cvetković, kooridinator poslova u carinarnici Šabac kaže da je došlo do izlivanja reke Drine iz korita negde na 50 do 100 metara od Pavlovića ćuprije na bosansko – hercegovačkoj strani.\n“I time je automatski zatvoren saobraćaj u tom delu a sva roba je preusmerena jedino još na granični prelaz Sremska Rača koji još funkcioniše normalno”, kaže Cvetković.


Atanacković: Povećanje minimalne cene rada nerealno - Ekonomske Vesti\n11. sep. 2014 11. sep. 2014 Andrija Matić minimalac, minimalna plata, Nebojša Atanacković, plate, Unija poslodavaca\nPredsednik Unije poslodavaca Nebojša Atanacković ocenio je u četvrtak da bi bilo nerealno i nemoguće povećanje minimalne cene rada sa 115 na 137,9 dinara po satu, koje traže predstavnici reprezentativnih sindikata.\n„Poslodavci uvažavaju potrebe da minimalna zarada, a time i sve ostale zarade budu veće, medjutim to je nemoguće u ovom momentu, jer je privreda i ovako preterano opterećena, tako da dalje povećanje ne bi bilo normalno i moguće“, rekao je Atanacković za agenciju Beta.\nPo rečima Atanackovića, zahtevi Medjunarodnog monetarnog fonda (MMF) i makroekonomskih stručnjaka ukazuju da Srbija, zbog velikih gubitaka i deficita u budžetu, treba da razmišlja o smanjivanju plata i penzija, a ne o njihovom povećavanju.\nPredstavnici reprezentativnih sindikata u Srbiji – Saveza samostalnih sindikata Srbije i Ujedinjenih granskih sindikata „Nezavisnost“ zatražili su u četvrtak da se minimalna cena rada poveća sa sadšnjih 115 na 137,9 dinara po satu.\nSindikati su ukazali da se do tog iznosa minimalne satnice dolazi na osnovu parametara koji su propisani novim Zakonom o radu. „Treba uvažiti te razloge, mi zaista teško živimo, mada bi se tom povećanju i mnogi poslodavci obradovali, jer bi to značilo i povećanje prometa, ali jednostavno novca nema“, ocenio je Atanacković.\nMinimalna cena rada, prema članu 112. Zakona o radu, odredjuje se na osnovu potrošačke korpe, inflacije, prosečne zarade, kretanja stope zaposlenosti, produktivnosti i BDP.\nCena rada u Srbiji poslednji put je menjana pre dve i pogodine i minimalna mesečna zarada trenutno iznosi 20.010 dinara.\n← Sindikati traže minimalnu cenu rada na 137,9 dinara\nSAD i EU: Oštrije sankcije Rusiji →\nRusija: Egzistencijalni minimum ispod 140 evra


Borenović: Prioritet zakon o Ustavnom sudu BiH | Banjaluka.net\nBorenović: Prioritet zakon o Ustavnom sudu BiH\nPoslanik PDP-a u Narodnoj skupštini Republike Srpske Branislav Borenović smatra da bi prioritet političkih predstavnika iz Republike Srpske, u skladu sa ranijim dogovorom, trebalo da bude donošenje zakona o Ustavnom sudu BiH.\n– Očekujem da će ovu inicijativu, koja je došla od političkih faktora iz Republike Srpske, kolege u Federaciji BiH i međunarodna zajednica shvatiti krajnje ozbiljno- rekao je Borenović novinarima u Banjaluci nakon posebne sjednice parlamenta Srpske.\nGovoreći o izboru potpredsjednika Narodne skupštine Srpske, Borenović je ponovio da poslanici opozicije smatraju da bi, u skladu sa poslovnikom, u redovnoj proceduri trebalo izabrati potpredsjednika parlamenta i da to mjesto pripada SDS-u kao najvećoj opozicionoj stranci.\n– Neka skupštinska većina razriješi, pa neka imenuje Nenada Stevandića i da se zna čiji je potpredsjednik, odnosno koju političku stranku i koaliciju predstavlja- rekao je Borenović.\nPoslanik Srpske radikalne stranke Republike Srpske Milanko Mihajilica takođe je pozvao potpredsjednika Narodne skupštine Nenada Stevandića da podnese ostavku na tu poziciju, jer po skupštinskom poslovniku ona pripada najvećoj opozicionoj stranci.\nGovoreći o posebnoj sjednici parlamenta Srpske, Mihajilica je lošim što je parlamentarna većina po hitnom postupku, bez prisustva opozicije, usvojila važne zakone.


Prof. dr Dragan Trivan, Prvi Srpski licencirani detektiv\nOsnivač detektivske agencije PROTECTA je prof. dr Dragan Trivan, istaknuti stručnjak u oblasti korporativne i privatne bezbednosti u zemlji i regionu. Po obrazovanju diplomirani kriminalista – specijalista, magistrirao je i doktorirao bezbednost i zaštitu. Pored formalnog obrazovanja završio je niz specijalističkih treninga i edukacija širom sveta u oblasti bezbednosti i posebno detektivske delatnosti i kao takav poseduje međunarodni sertifikat Internacionalnog istražitelja.\nPoseduje višedecenijsko iskustvo u sektoru bezbednosti, sa najvišim rezultatima kako u državnom tako i u privatnom sektoru. Prvi je licencirani detektiv u Republici Srbiji.\nParalelno sa praktičnim radom u sektoru bezbednosti, Dragan Trivan je i redovni profesor za nastavno-naučnu oblast bezbednost. Biran je u nastavno-naučna zvanja na univerzitetima u više država, autor je više monografija, udžbenika i priručnika u oblasti bezbednosti, od kojih posebno ističemo prvi udžbenik za detektivsku delatnost u Republici Srbiji, u skladu sa Zakonom o detektivskoj delatnosti.\nKao ekspert učestvovao je u izradi zakona i standarda u oblasti detektivske delatnosti, privatnog obezbeđenja i kritične infrastrukture. Član je Stručnog saveta Ministarstva unutrašnjih poslova Republike Srbije, predsednik Udruženja detektiva Srbije i Srpske asocijacije menadžera korporativne bezbednosti.\nZa izuzetne rezultate u naučnom, poslovnom i humanitarnom radu više puta je nagrađivan.


Pored komfora koji je obezbeđen za studente, ono što je naročito važno za smeštaj u studentskim domovima jeste da su uvedeni sistemi bezbednosti i nadzora koji su na vrhunskom nivou, čime je na minimum svedena mogućnost zloupotrebe mesta u domovima.\nPovrh svega, usluga u domovima je u toj meri kompjuterizovana i automatizovana da se u najkraćem mogućem roku mogu rešiti sva pitanja koja se odnose na smeštaj studenata, a postoji i poseban program za studente sa invaliditetom, što je veoma važno, istakao je Bojan Pajtić, predsednik Vlade Vojvodine, prilikom jučerašnjeg obilaska Studentskog centra Novi Sad u okviru kampusa Univerziteta u Novom Sadu.\nPovod posete bio je prezentacija instaliranog integralnog video nadzora, početak rada kompjuterizovanog centra za izdavanje studentskih kartica, kao i početak upotrebe radnog prostora namenjenog studentima sa invaliditetom.\n- U prethodnom periodu izgradili smo dva nova studentska doma, jedan u Novom Sadu i jedan u Somboru i rekonstruisali sve ostale domove, tako da danas Novosadski univerzitet ima sedam domova prve kategorije i tri doma druge kategorije i nema nijedan dom treće kategorije, što znači da većina studenata ima uslove smeštaja i boravka kakve imaju studenti na fakultetima u najrazvijenijim zemljama Evrope. U ovom trenutku možemo da obezbedimo smeštaj za 3.064 studenta i imamo oko 9.5000 abonenata u studentskom centru - rekao je Pajtić.\nPrema rečima Dragoslava Petrovića, pokrajinskog sekretara za nauku i tehnološki razvoj, Vlada Vojvodine je za narednu školsku godinu Novosadskom univerzitetu obezbedila blizu 20.000 evra za školovanje studenata u inostranstvu i obezbeđivanje programa razmene studenata.


Vesti - Projekcija filma "Suton" u Kinoteci\nFilm "Suton", u režiji našeg proslavljenog režisera Gorana Paskaljevića i produkciji Dobrivoja Tanasijevica, poznatijeg kao Dan Tana prikazan je u Kinoteci 17. maja.\n"Suton" je američko-srpska koprodukcija iz 1982. godine, sa čuvenim američkim glumcem srpskog porekla Karlom Maldenom, u glavnoj ulozi.\nOvaj film je divan primer saradnje umetnika iz dve zemlje, dijapore i matice, a na dirljiv način govori o porodičnim odnosima i ljubavi, od strane režisera koji je kroz svoje filmove promovisao humanizam i saradnju među ljudima.\nPodsetićemo vas da je Goran Paskaljević, pored osvojenih mnogobrojnih nagrada, prvi filmski režiser koji je 2002. u Minhenu dobio nagradu Bernard Viki „Most“ za mir, razumevanje među narodima i nepovredivosti ljudskog dostojanstva.\nPogledajte VIDEO koji je nastao tokom projekcije.\nFondacija Ana i Vlade Divac projekciju je organizivala u okviru proslave 10 godina svog rada i Festivala solidarnosti u okviru koga nizom događaja promoviše saradnju, solidarnost i dobro među ljudima.


Srebrenica opstrukcijom referenduma direktno krši zakon - Sputnjik Srbija\n09:35 08.09.2016 (osveženo 13:27 08.09.2016) Preuzmite kraći link\nPiše Sandra Čerin, Miloš Ćurčin\nSandra Čerin, Miloš Ćurčin. Sputnik Srbija\nReferendum o danu Republike Srpske će u Srebrenici svakako biti održan, uprkos izjavama načelnika te opštine Ćamila Durakovića, budući da su lokalne samouprave dužne da pruže svu pomoć opštinskim i gradskim komisijama.\nBilo kakva drugačija odluka bila bi direktna opstrukcija zakona i zaključka Vlade RS, izjavio je predsednik Komisije za održavanje referenduma Siniša Karan.\nKomisija se obratila svim načelnicima opština tražeći pomoć, smatrajući to najboljim načinom da se dođe do kvalitetnih lokalnih referendumskih komisija, iako prema zakonu oni nisu u obavezi to da čine, rekao je on za Sputnjik.\n„Izjave načelnika opštine Srebrenica Ćamila Durakovića smo definisali kao političke a ne procesne, a s obzirom da su prema zaključku Vlade RS sve lokalne institucije i organi lokalnih zajednica dužni da pruže pomoć republičkoj komisiji, bilo koja vrsta opstrukcije smatrala bi se kršenjem zakona“, istakao je on.\nKada je reč o samim pripremama za referendum, Karan je naveo da sve teče prema već utvrđenom planu aktivnosti koji je republička komisija ustanovila na prvoj sednici još pre mesec dana i odnosi se na sve preduslove, počev od kadrovskih, institucionalnih, normativnih i svih drugih.\nKada je reč o onim građanima Republike Srpske koji trenutno žive na teritoriji Srbije, direktor predstavništva RS u Srbiji Mlađen Cicović kaže da je republičkoj komisiji dostavljen spisak sa predlozima svih gradova gde bi trebalo da glasačka mesta budu formirana.\nKako je rekao, reč je o 10 gradova i opština, a u pitanju su Beograd, Novi Sad, Subotica, Zrenjanin, Žitište, Sečanj, Pančevo, Sremska Mitrovica, Stara Pazova i Nova Pazova, a ta mesta su birana jer upravo u njima živi najveći broj građana RS.\nUpitan koliko u Srbiji ima građana RS sa pravom glasa, Cicović kaže da precizne informacije nisu dostupne jer republička komisija još uvek nije dostavila biračke spiskove.\nUprkos svemu, Cicović smatra da će odziv biti izuzetno veliki, a kao primer naveo neverovatnu pomamu za kartama za manifestaciju dana RS u Srbiji, koja će biti održana 10. septembra u beogradskom Centru Sava.\n„Ako ćemo samo u Sava centru imati preko 3.000 ljudi, a potražnja za kartama je daleko veća, verujemo da će daleko veći broj ljudi iskoristiti svoje pravo i izaći na referendum. Mi ćemo do 25. septembra javno saopštiti svu neophodnu informaciju o referendumu kako bi naši građani bili informisani o detaljima, što će ih dodatno animirati da izađu na glasanje“, istakao je Cicović.\nOn je dodao da je za izlazak na referendum neophodno da građani sa sobom imaju važeći dokument Republike Srpske.\nreferendum u Repulici Srpskoj, opstrukcija, Siniša Karan, Republika Srpska, Bosna i Hercegovina


Dobre navike umanjuju efekt starenja\nMladalački izgled u zrelim godinama nije uvjetovan genetikom već dobrim životnim navikama, zaključak je studije sprovedene na američkom univerzitetu Harvard.\nNaime, istraživači su ustanovili da su žene koje su više spavale, vodile računa o ishrani, pile vitamine i minerale, redovno koristile kreme za hidrataciju kože i održavale tjelesnu težinu u granicama normale izgledale čak deceniju mlađe od svojih godina.\nS druge strane, žene koje se nisu pridržavale ovih životnih navika izgledale su starije. Ova studija pokazala je da dobre navike umanjuju efekte starenja čak i među ženama koje su imale "lošiju" genetiku, odnosno čiji su roditelji u starosti imali znatno veći broj bora i slabiji tonus kože.\nTakođer je potvrđeno da su sunčanje i pušenje najštetniji po mladalački izgled. Interesantan je i zaključak da žene sa prekomjernom tjelesnom težinom umanjuju šansu da izgledaju mladoliko kada napune 50 godina.\nRazlog tome je što višak kilograma u starijem životnom dobu narušava kompletno zdravlje.\n- Studija je definitivno pokazala da mladalački izgled u zrelim godinama je najvećim dijelom uvjetovan životnim stilom i spoljnim uticajima, dok genetika ima vrlo malo uticaja - rekao je dr. Frok Nojser, jedan od glavnih istraživača na ovom projektu.\nObjavito: Pet, 07/21/2017 - 13:37\nOblinama zaustavlja saobraćaj: Afrička Kim Kardashian zaintrigirala svijet (VIDEO)\nNajvažnija osobina koju imaju poželjni muškarci\nOvako danas izgleda dječak sa kutije Kinder čokolade (FOTO)\nNina Badrić objavila fotografiju bez šminke\nOtkriven izgled: Kamere uhvatile Seat Aronu u pripremama za promociju 26. juna


Continental slavi 150 godina postojanja\nPotupno nova Toyota Yaris cross\n29. 09. 2021. Comments (0) Views: 102 Industrija\n•\tPrekretnice uključuju redom prvu gumu sa šarom na gazećem sloju, uklonjivu felnu, prvu gumu bez unutrašnje gume, zimsku gumu i pneumatsku traktorsku gumu\n•\tOsim vrhunskih guma, Continental danas nudi i pametna, digitalna rešenja i usluge\n•\tNajkasnije do 2050. godine sve Continental gume će se proizvoditi od 100 odsto održivih materijala, a lanac snabdevanja biće potpuno klimatski neutralan\nJubilarnih 150 godina postojanja Continental će proslaviti 8. oktobra 2021. Od svog osnivanja u Nemačkoj 1871. Continental razvija pionirske tehnologije i usluge za održivu i povezanu mobilnost ljudi i njihove robe. Od male fabrike u Hanoveru kompanija se razvila u jednog od globalnih igrača u automobilskoj industriji, koja sada posluje u 58 zemalja i tržišta. Continental je najstariji nezavisni i jedan od najvećih proizvođača guma na svetu. Tokom proteklih 150 godina, kompanija je svojim duhom i inovativnom snagom postavila standarde u industriji guma. Inženjeri su iznova i iznova revolucionarnim izumima osiguravali da gume postanu sigurnije, efikasnije i održivije. Prekretnice u razvoju Continental guma uključuju, između ostalog, prvu gumu sa šarom na gazećem sloju, prvu gumu sa odvojivom felnom, patent za prvu gumu na svetu bez unutražnje gume i sa modelom za sve terene, prvu namensku zimsku gumu. Takođe, prva pneumatska traktorska guma došla je iz postrojenja te kompanije. Kasnije je stigla i prva guma optimizovana za otpor kotrljanja i prva guma sa gazećim slojem od maslačka. Continental je, osim toga, jedan od pionira u oblasti digitalizacije, te je već 1999. pokazao da se podaci potrebni za napredne sisteme pomoći vozaču mogu još preciznije i brže odrediti ako se guma koristi kao izvor podataka, što se smatra rođenjem inteligentne gume. U međuvremenu Continental povezuje gume i senzore sa bazom podataka i nudi klijentima potpuno nova, pametna, digitalna rešenja i usluge.\n„Gume su naša strast. Izuzetna tehnologija u razvoju guma koju već 150 godina sprovodimo osigurava sigurnost, pouzdanost i održivost. To je nešto na šta smo veoma ponosni“, rekao je Christian Kotz, član izvršnog odbora, guma i grupne nabavke. I dodao:\n„Mnogi današnji tehnološki standardi u gumama dolaze upravo iz kompanije Continental. Uvek iznova pomeramo granice mogućeg. Naš cilj je da čitav svoj portfolio proizvoda pravimo isključivo od održivih materijala na klimatski neutralan način najkasnije do 2050“.\nPotrebe za industrijalizacijom i mobilnošću kao rani pokretači inovacija\nTrijumf individualne mobilnosti i napredna industrijalizacija zahtevali su proizvode od guma za nova polja primene. Osim bezbednosti, tema udobnosti je takođe sve više bivala u fokusu. Inženjeri kompanije Continental 1908. godine izazvali su svetsku senzaciju pronalaskom odvojive felne, što je znatno olakšalo montažu točkova i guma. U čast obeležavanja 50 godina postojanja, Continental je bila prva nemačka kompanija koja je na tržište lansirala velike gume za komercijalna vozila. Godine 1928. prvi put su proizvedene gume za poljoprivredne traktore i tegljače, a pneumatska traktorska guma T2 bila je prva svoje vrste u poljoprivredi u Evropi. U industrijskom sektoru, Continental je napravio revoluciju u segmentu čvrstih guma, koje se koriste na viljuškarima, aerodromskim vozilima i za druge teške industrijske namene. Predstavljen 1932. godine, veliki uspeh\nContiSuperElastic pneumatika od pune gume doveo je do skraćenice za ovu kategoriju koja je danas u industriji uobičajena: CSE.\nUsledila je i 1943. godina kada je Continental podneo prijavu patenta za pneumatike bez unutrašnje gume – pronalazak koji je značajno poboljšao otpor kotrljanja guma i postao uobičajen tehnološki princip u posleratnom periodu, a i danas. Po prvi put, Continental je omogućio naročito bezbednu vožnju u zimskim uslovima 1934. godine sa svojim modelom za sve terene, prvom namenskom gumom dizajniranom za sneg, a time i prvom zimskom gumom. Godine 1953. Continental je prešao snežni prevoj Sent Gotard u Švajcarskoj sa svojim M+S gumama (blato i sneg) i time uspešno završio prvo testiranje zimskih guma u istoriji.\nIntenzivno testiranje omogućava bezbednost – u gradskom saobraćaju ili pri vožnji u ekstremnim uslovima\nPre nego što nova Continental guma bude plasirana na tržište, ona mora uspešno proći niz testova, bilo da se radi o tehničkim inovacijama u sektoru putničkih automobila, kamiona ili specijalnih guma. Ukupno, novi modeli guma pređu 25 miliona probnih kilometara svake godine pre početka proizvodnje. Taj ogroman trud je opravdan, budući da je to temelj za kvalitet proizvoda, za sve primene – čak i pod ekstremnim uslovima. 2003. godine Continental je postao jedini proizvođač guma sa maksimalnom dozvoljenom brzinom do 360 km/h sa ContiSportContact Vmax gumama. Veliki uspeh beleži se 2007. godine kada ContiSportContact Vmax postaje prva guma koja ušla u Ginisovu knjigu rekorda i oborila brojne rekorde u trkama poznatih tjunera.\nContinental je od početka sedamdesetih godina prošlog veka posvećen većoj održivosti u automobilskoj i industriji guma. Posledice naftne krize 1973. donele su i pozitivne stvari, pa tako i podsticaj istraživačkom projektu za razvoj guma s optimalnim otporom kotrljanja. Ovo je na kraju dovelo do predstavljanja proizvoda bez presedana 1993. godine. i po prvi put, guma ContiEcoContact kombinovala je ekološke prednosti i ekonomske aspekte sa izvanrednim voznim i bezbednosnim karakteristikama. Od tada se Continental suočava s velikim izazovima u rešavanju ograničenosti sirovina i potrebom za smanjenjem emisije CO2. Već dugi niz godina održivo i odgovorno upravljanje sastavni je deo Continental korporativne strategije. Napori su usredsređeni na strateške teme o klimatskim promenama, mobilnosti uz niske emisije gasova, kružnoj ekonomiji i održivim lancima snabdevanja, obuhvatajući tako sve faze lanca snadbevanja. Već 1903. u Zelceu kod Hanovera osnovan je ogranak za ponovnu preradu i reciklažu gumenog otpada, a 2013. godine Continental je otvorio svoju jedinstvenu fabriku ContiLifeCycle. Sa svojim integrisanim pristupom projektovanja guma za kamione i autobuse i posebno razvijenim industrijskim pogonom za reciklažu, ova nemačka kompanije je pionir je u industriji.\nSenzorska tehnologija i digitalizacija omogućavaju inovativna rešenja i usluge u oblasti pneumatika\nTagovi: Contidrom in the 1960s\n» Industrija » Continental slavi 150 godina postojanja


FUDBALERI RADNIČKOG SLAVILI NA DOMAĆEM TERENU (FOTO)\nFK RADNIČKI (Zrenjanin) – FK DUNAV (Stari Banovci) 2:0\nČetrnaesto kolo jesenjeg dela šampionata u fudbalu, u Srpskoj ligi – grupa Vojvodina, donelo je još jednu zanimljivu utakmicu na stadionu kraj Skrobare, u kojoj je domaćin, zrenjaninski Radnički, ugostio ekipu Dunava iz Starih Banovaca.\nNakon prošlonedeljnog poraza službenim rezultatom 3:0, zbog igre zrenjaninskih crveno-crnih protiv istoimene ekipe u Šidu sa manje bonus igrača, ekipa Predraga Kandića je u ovaj meč ušla sa imperativom pobede, kako bi se na najbolji način oprostila od verne zrenjaninske publike za ovu polusezonu, imajući u vidu da je do kraja jesenjeg dela šampionata ostalo još samo jedno kolo, u kojem će Radnički gostovati Železničaru iz Pančeva.\nU prvom poluvremenu viđena je bitka dva podjednaka rivala u kojem je domaća ekipa, uz malo sportske sreće i autogola, ipak na pauzu otišla sa minimalnom prednošću. Naime, u 45. minutu, nakon nesmotrene intervencije gostujućeg štopera Javorca, lopta završava u mreži golmana ekipe Dunava, Ranđelovića.\nIako se u nastavku očekivao mnogo veći otpor gostiju iz Starih Banovaca, zrenjaninski Radnički je bio mnogo dominantnija ekipa u drugih 45 minuta, a nakon igranja rukom u svom šesnaestercu od strane jednog od gostujućih igrača, sudija dosuđuje jedanaesterac, koji u 79. minutu realizuje Milivojev za konačnih 2:0.\nNakon utakmice, trener Zrenjaninaca Predrag Kandić je rekao da je očekivao težu utakmicu, imajući u vidu da se gostujuća ekipa nalazi u zoni ispadanja. On se takođe osvrnuo na učinak njegovih igrača na igre u toku jesenje polusezone i rekao da je veoma zadovoljan zalaganjem svih igrača, njihovim izgaranjem kako na treninzima tako i na utakmicama.\n– Na kraju, treba da budemo stvarno prezadovoljni zbog, pre svega, ove dece koja su iznela ovu polusezonu i što su iz utakmice u utakmicu izlazili sve bolji. Na kraju nas je i rezultat ispratio, osam pobeda iz četrnaest utakmica, i 24 osvojena boda… – dodao je Kandić, ukratko rezimirajući postignute rezultate ove jeseni.\nTagoviFK Radnički fk radnički zrenjanin fudbal fudbaleri sport sport u zrenjaninu\nSLEDI VAŽAN POSAO NA PUTU ZRENJANIN – NOVI SAD


Salkić: Inzko da sankcioniše organizaore obilježavanja 9. januara – Minber\nsij. 05, 2020 at 12:14 pm\nSalkić: Inzko da sankcioniše organizaore obilježavanja 9. januara\nRamiz Salkić, potpredsjednik bh. entiteta Republika Srpska, danas je izjavio da je “insistiranje vlasti RS na obilježavanju 9. januara kao dana entiteta neustavno, nezakonito i nemoralno”.\nPodsjetio je da je Ustavni sud Bosne i Hercegovine u više navrata ocijenio kako obilježavanje 9. januara kao dana entiteta RS u Bosni i Hercegovini, nije u skladu sa Ustavom Bosne i Hercegovine.\n“Ustavni sud Bosne i Hercegovine je u više navrata poništio i ukinuo djelove Zakona o praznicima entiteta i Zakona o Danu entiteta. Nastavak obilježavanja predstavlja kršenje odluka Ustavnog suda Bosne i Hercegovine. Oni koji krše odluke Ustavnog suda Bosne i Hercegovine direktno krše i Dejtonski mirovni sporazum, jer po istom odluke Ustavnog suda su obavezujuće i konačne, te se moraju provoditi. Deklaracijom usvojenom 9. januara 1992. godine započela je realizacija plana za Bosnu i Hercegovinu i realizacija zločinačke politike, čije su posljedice progon, silovanja, ubistva, logori, masovne grobnice, terorisanje, udruženi zločinački poduhvat i genocid”, naveo je Salkić.\nKako je naveo, kompletno tadašnje vojno i političko rukovodstvo bosanskih Srba osuđeno je za teške zločine, progon, istrebljenje, logore, sistematična silovanja, ubistva, udruženi zločinački poduhvat i genocid.\n“Ove sudski dokazane i presuđene činjenice trebale bi obavezati današnju vlast u entitetu na katarzu i distanciranje od zločina i zločinaca, te iskazivanje pijeteta prema žrtvama i njihovim porodicama. Distanciranjem od zločina i zločinaca, oni najveću korist čine sebi i građanima koje predstavljaju, a nastavkom obilježavanja 9. januara, oni najveću štetu čine sebi i građanima koje predstavljaju, jer ostaju zarobljeni u čvrstom zagrljaju kolektivne odgovornosti za teške zločine, uključujući i genocid”, kazao je Salkić.\n“Također, pozivam pravosudne institucije koje imaju mandat da procesuiraju i sankcionišu one, koji nastavkom obilježavanja 9. januara krše odluku Ustavnog suda Bosne i Hercegovine, ali u isto vrijeme šire nacionalnu mržnju. Građane, koji se ne slažu sa onima koji obilježavaju 9. januar, pozivam na aktivizam i poduzimanje koraka na podsjećanju javnosti na pogubne posljedice 9. januara 1992. godine. Samo našim aktivizmom i dizanjem glasa, možemo obezbijediti pobjedu istine i pravde u odnosu na sve veću najezdu laži i neistina o onome šta su posljedice donošenja Deklaracije 9. januara 1992 godine. Posjetom mjestima ukopa žrtava te zločinačke politike, održavanjem tribina, održavanjem naučnih konferencija, izložbama i drugim različitim aktivnostima, svi smo pozvani, a i naša je obaveza, da podsjećamo na zlo, kako se ono ne bi ponovilo”, naveo je Salkić.\nPoručio je da je njegovanje kulture sjećanja na žločine koji su učinjeni građanima ove zemlje je obaveza svih građana, kulturnih, javnih radnika i političara, a ne samo žrtava koje su direktno pogođene zločinima.\nIzvoz Turske premašio 180 milijardi dolara\nVrtovi pobožnih (Komentar Rijadus-salihin-a), 87. dio – mr. Elvedin Pezić


Jedno beogradsko naselje procvetaće zbog metroa: "Ono što je sada 1.100, ide na 1.600 evra" - Biznis Telegraf.rs\nNesumnjivo je da će beogradski metro, čiji radovi su i zvanično krenuli pre nekoliko dana, podići cenu nekretnina u određenim zonama prestonice.\nNaš glavni grad bi, naime, do 2030. godine trebalo da dobije dve linije metroa, dužine 42 kilometara, sa 43 stanice. Podsećamo, prva linija će ići od Makiškog polja do Mirijeva, a druga od Mirijeva do Železnika. U planu je i treća linija koja, zapravo, podrazumeva proširenje BG voza i tramvajskog sistema.\nSaobraćaj i infrastruktura su nesporno vitalni deo svakog grada, a to kako se krećemo u njemu, koliko dugo putujemo "od tačke A do tačke B" ili koliko daleko stanujemo od važnih lokacija - umnogome utiče na cene na tržištu. Više puta smo pisali o tome da bi metro u budućnosti mogao da "obori" cene garaža, koje se sada prodaju i izdaju za paprene cifre.\nS druge strane, očekuje se da cene gradnje i nekretnina porastu tamo gde bude prolazio metro.\n- Investicija će se preslikati na cene nekretnina, što znači da će one rasti. Ono što je 1.100 evra - ide na 1.600 na Karaburmi. Savski trg i Beograd na vodi su čvorište - rekao je nedavno predsednik Srbije.\nTo nam je takođe potvrdila i Katarina Kuzmanović ispred sajta za oglašavanje sasomange.rs, rekavši da u narednom periodu očekuje dalje povećanje cena na linijama metroa i dalje širenje grada u skladu sa planovima detaljne regulacije. "Investicije u tim delovima grada sada su još uvek isplative", dodala je.\nKaraburma / Foto: Shutterstock\nDakle, postoji realna mogućnost da građani tek krenu da masovno naseljavaju Karaburmu, koja je već neko vreme unazad u jeku gradnje. Nekada "sivo" naselje konačno je zaživelo i otkriva svoj pravi sjaj, a cena u starogradnji je već sada nadomak 1.300 evra, što znači da su novi stanovi još skuplji.\nZbog blizine vode, metroa, šoping centara i generalno bolje komercijalno-stambeno-poslovne ponude, možemo očekivati da "zaživi" i potez oko Ada Huje, a svakako i Mirijevo koje već sada nazivaju "veliko gradilište".\nNa postu iznad možete videti kuda će ići linije beogradskog metroa. Dakle, linija 1 zahvata čitav potez od Železnika do Mirijeva, vodeći preko Banovog brda, Mostara, Skadarlije, Karaburme i Ada Huje, sve do krajnje tačke.\nS druge strane, treba istaći da je Karaburma i do sada dobro pozicionirana u odnosu na jezgro grada i saobraćajnu povezanost. Iako udaljena od centralnih zona, relativno brzo se od nje stiže do Trga Republike i ostalih popularnih lokacija. Štaviše, i sredinom maja smo pisali o Karaburmi kao o kvartu koji se širi munjevito.


Fagus grupaciji dodjeljeno priznanje za četvrt vijeka uspješnog rada - KVorum.net / Kotor-Varoš -\nAutor: Slaven Šubara / Datum: 29.03.2018. 16:18\nOsnovna djelatnost grupacije, koja posluje više od četvrt vijeka, je proizvodnja prozora i vrata, peleta i briketa, kao i prerada drveta, a u svom vlasništvu posjeduju i hotel "Hajdučke vode". U okviru Fagus grupacije uspješno posluje ukupno osam firmi članica, a šest djeluje u drvoprerađivačkog sektora.\nGodišnje ova grupacija preradi oko 150.000 m3 različitih drvnih sortimenata, a portfolio proizvoda se povećava iz dana u dan. Proizvodi se plasiraju na tržišta širom svijeta, a značajno učešće u ukupnoj privredi Fagus grupa ostvaruje strateškim pristupom poslu, ljudskim resursima, marketingu, tehnološkom razvoju i investicijama.\nOvo priznanje je dobar podstrek da još više i bolje radimo i unapređujemo naše poslovanje kako bismo povećali naš obim proizvodnje, zaposlili nove radnike i sačuvali zadovoljne kupce.\nPrethodna vijest: Kotorvaroški privrednici dominirali: Privredna komora RS nagradila ”Fagus”, ”Sim tehnik” i ”Dermal” Sljedeća vijest: Za rad sportskih klubova 90.000 KM


srbijasport.net - Vesti - EP 2022 - Srbija kreće sa Poljskom\nSreda, 19.01.2022 16:59\n"U Srbiji smo odradili dva kontrolna meča, tako da se ide ka takmičarskoj formi. Juče smo imali trening u Španiji, pod pitanjem nastupa su Kovačević i Liščević, odradićemo kontrolni test za njih i pravimo ekipu za utakmicu", rekao je selektor Bregar.\n"Izgledamo kao kolektiv i to je baš bitno. Ja verujem u radnu atmosferu i to se pozitivno pokazalo na pripremama, idemo pozitivnom energijom u utakmice. Moram da kažem da Poljska ima masu i mišiće, to znači da dobro trče u kontru, mora da se igra agresivno u odbrani i mora da se zaustavi neko njihovo srce ekipe i motor", dodaje selektor.\n"Stigli smo u Španiju, adaptiramo se na sve. Odradićemo još jedan trening, što će nas uvesti u početak SP i da budemo spremni za Poljsku. Sve teče po planu, atmosfera je dobra, ali uvek je najteža prva utakmica, ko god bio protivnik. Poljska nije laka i naivna ekipa, igrali smo sa njima ranije, pobedile smo ih sa 14 razlike, ali to ne znači da treba ući lako u tu utakmicu", rekla je rukometašica Tamara Radojević.\n"Od nas očekujem borbenost i disciplinu u ekipi, ako uradimo ono što nam je trener rekao, očekujem pozitivan rezultat", dodaje Tamara.\n"Ovo je moj prvi nastup na velikom takmičenju sa reprezentacijom i stvarno sam uzbuđenja, ima straha, ali najviše pozitive. Ovo je lepa prilika da se pridružim reprezentaciji", rekla je Ivana Mitrović.


Amfilohije: Crkva je otvorena za dijalog\nMitropolit crnogorsko-primorski Amfilohije rekao je da je Crkva otvorena za dijalog o Zakonu o slobodi veroispovesti, ali je vlast u Crnoj Gori ta koja je navikla na monolog.\n"Mi smo otvoreni za dijalog, Crkva je po svojoj prirodi crkva dijaloga. Oni su uveli monolog, a navikli su to od svojih učitelja", rekao je Amfilohije u nedelju uveče u internet litiji Radija Svetigore, poručujući da se ipak nadaju da će Skupština, koja radi do 31. jula, ukinuti "sporne odredbe zakona", >> Pročitaj celu vest na sajtu Radio Televizija Vojvodine << prenosi Pobjeda.\nOn je naveo da vlast u isto vreme priprema izbore i koristi virus da ostane na vlasti.\nAmfilohije je istakao da se ne bi iznenadio da veliki broj onih koji su dosad glasali za ovu vlast, nadajući se da će raditi pravedno i donositi dobre zakone, to prestanu da čine na predstojećim izborima.\n"Predsednik je rekao da će pobediti Srpsku pravoslavnu crkvu. Kako da pobedi Crkvu Božju? Crkva pobeđuje, pobeđuje pravda, ljubav", poručio je on.\nGovoreći o privremenoj obustavi litija i molebana, on je kazao da su im glavni razlog za to zdravstvene mere.\nZa usvajanje Zakona o životnom partnerstvu lica istog pola Amfilohije je kazao da je time priznata "sodomija kao zakon ljudski", ocenivši da je takvo registrovanje "skrnavljenje jedne od najvećih svetinja, a to je svetinja braka".\nOn je naveo da uvođenje takvog zakona i "ozakonjenje abortusa" ne smatra ništa boljim od "ovoga zakona protiv kojeg ratujemo".\nNezavisne Novine: Amfilohije sa ambasadorom Italije o spornom zakonu


Rezultati referenduma u RS pravno nevažeći!?\nM. K. 1. decembra 2016. 18:30\nKako je preneo sarajevski portal Vijesti.ba, u članu 5. Odluke o konstatovanju rezultata republičkog referenduma navedeno je da će „rezultati referenduma biti objavljeni u formi izveštaja u Službenom glasniku RS najkasnije u roku od 30 dana od dana konstatovanja rezultata referenduma“.\nPravni stručnjaci tvrde da referendum „pravno ne postoji“ bez objavljivanja izveštaja o rezultatima u zakonskom roku.\n„To će predsedniku RS u određenom smislu olakšati poziciju pred Tužilaštvom BiH. Sa druge strane, treba imati u vidu da se Dodik oglušio o odluku Ustavnog suda o zabrani sprovođenja referenduma i obustavljanju svih aktivnosti na njegovom održavanju“, navodi se u tekstu.\n„Dodika su o tome navodno obavestili njegovi izvori u Savetu za primenu mira (PIC), što mu je, pored straha od Tužilaštva BiH, bilo više nego dovoljno da se odluči za scenario“, piše u tekstu.\nPrvo odluka Ustavnog suda,pa Sluzbeni glasnik o referendumu\nNakon što je portal Vijesti.ba objavio informaciju da je, kako su naveli, sva prilika da je predsednik RS Milorad Dodik sam poništio rezultat referenduma o Danu RS, iz kabineta prvog čoveka Srpske poručuju da se objavljivanje tog rezultata ne može ni na koji način dovoditi u vezu sa njim.\nPozivajući se na dokumentaciju u vezi sa održavanjem referenduma, portal Vijesti.ba navodi da je Odluka o konstatovanju rezultata republičkog referenduma trebalo u formi izveštaja da bude objavljena u Službenom glasniku RS najkasnije u roku od 30 dana od objavljivanja zvaničnog rezultata.\nPodseća se da su rezultati saopšteni 11. oktobra ove godine, te da do zadatog roka nisu objavljeni u Službenom glasniku RS.\nPozivajući se na stavove pravnih stručnjaka, portal navodi da bez izveštaja referenduma nema, što se tumači istovremeno kao olakšavajuća okolnost za Dodika pred Tužilaštvom BiH, ali i konstatuje da se on, ipak, kako navode, oglušio o Odluku Suda o zabrani sprovođenja referenduma i obustavljanju svih aktivnosti na njegovom sprvođenju.\nVijesti.ba dalje, pozivajući se na nezvanična saznanja, pišu da je Kancelarija visokog predstavnika samo čekala objavu ovog izveštaja u Službenom glasniku kako bi, navodno, referendum stavila van snage.\n„Dodika su o tome navodno obavestili njegovi izvori u PIC-u što mu je, uz strah od Tužilaštva BIH, bilo više nego dovoljno da se odluči za ovaj scenarijo“, navode Vijesti.ba.\nIz kabineta predsednika Dodika, međutim, poručuju da se on ne može ni na koji način dovoditi u vezu sa procedurom objave Izveštaja o rezultatima republičkog referenduma.\nTaj postupak, stoji u saopštenju dostavljenom medijima, ustavno i zakonski je u isključivoj nadležnosti Narodne skupštine RS, koja tu proceduru i sprovodi i koja je u toku, a nakon pokretanja procedure zaštite vitalnog nacionalnog interesa u Veću naroda Republike Srpske, što su pokrenuli bošnjački delegati.\nNakon završetka procedure i donošenja konačne odluke Ustavnog suda Republike Srpske, Narodna skupština Republike Srpske će objaviti Izveštaj o rezultatima republičkog referenduma.\nIz kabineta poručuju da su stoga sve plasirane informacije, koje dovode u vezu predsednika Republike sa ovim postupkom koji sprovodi Narodna skupština Republike Srpske, netačne i zlonamerne.\n„Smatramo da je današnje pisanje pojedinih medija iz FBiH tendenciozno i usmereno isključivo na rušenje ugleda predsednika Milorada Dodika i funkcije koju on obavlja“, navodi se u saopštenju.\nOvim povodom oglasio i Biro za odnose s javnošću Narodne skupštine RS saopštenjem u kojem stoji da će Izveštaj o konstatovanju rezultata republičkog referenduma biti objavljen u Službenom glasniku u skladu sa Ustavom – čim bude okončana procedura u Ustavnom sudu Republike Srpske\nMilorad Dodikpravno nevažećireferendum u RS